Давлат органлари ва ташкилотларининг фаолияти очиқлигини таъминлаш тўғрисидаги Президент Фармони ҳақида - Zamin.uz\n15:24 / 20.06.2021\nОчиқ ҳукумат, кучайтирилган ошкоралик, фуқаролар ва ҳукумат ўртасидаги ҳамкорлик 21-асрда ривожланишнинг энг асосий воситаларидан бири ҳисобланади. Очиқлик марказий фундамент сифатида давлат ресурсларидан фойдаланишни яхшилайди ҳамда ҳукуматлар ва фуқаролар ўртасидаги ишончни оширади. Очиқроқ бўлган ҳукуматлар самарали ҳаракат қилади. Дарон Аджемоглу таъбири билан айтганда инклюзив қарор қабул қилиш жараёнларини осонлаштиради.\nОчиқлик давлатлар ва жамиятлар ривожланишида шунчалик аҳамиятлики, давлатлар тараққиётини аниқлашга қаратилган турли соҳалар бўйича халқаро рейтинглар ва индексларнинг муҳим компоненти ҳисобланади.\nЖаҳон банкинин Очиқ ҳукуматга оид стандартлари ҳам айнан шу мақсадларни кўзлайди. Айнан мазкур стандартлар доирасида Жаҳон банки ташаббуси билан Филиппин, Тунис ва Мароккода сезирларли ўсишга эришилди.\nЖаҳон аренасида юқори нуфузга эга бўлган Иқтисодий ҳамкорлик ва ривожланиш ташкилоти (ОЭСР, OECD) ҳам очиқлик масаласига калит ролини беради. Ташкилот томонидан Очиқ ҳукумат маълумотлари (OGD) фалсафаси илгари сурилади.\nФармонда қизил қалам билан “очиқлик презумпцияси” ҳақида гап кетади. Таъкидлаш жоизки, Ўзбекистон бу борада дунёда биринчилардан бўлиб, ушбу тамойилни қонунчилик ҳужжати билан мустаҳкамлаб қўйди. Аслида бу тамойил қаердан келиб чиққан деган саволга қуйидагича жавоб бераман. Ушбу тамойил 2013 йилда G8 мамлакатларининг саммитида “Саккиз гуруҳининг Очиқ маълумотлар Хартия”си (Франция, Германия, АҚШ, Италия, Япония, Россия ва бошқалар) доирасида қабул қилинган. Унда барча маълумотлар ўз ўзидан (по умолчанию) очиқ ҳисобланиши кўрсатилган.\nГерманиядаги таниқли ва етакчи фикр марказларидан бири бўлган SWP маркази халқаро ва хавфсизлик ишлари институти нашри бундан сал кам 1 йил олдин Ўзбекистондаги ОАВ фаолияти ва сўз эркинлигига баҳо берган эди.\nХусусан, Ўзбекистонда Президентнинг очиқлик борасидаги сиёсати мамнуният билан қабул қилингани, сиёсий воқеаларни танқидий ва конструктив тарзда кузатадиган ва манипуляция уринишларини тезкор равишда эълон қиладиган кўплаб фаол блогерлар борлиги, улар ислоҳот сиёсати олиб боришга интиладиган ва фаол фуқаро тимсолини ўзида мужассам этиши эътироф этилган.\nШунингдек, ОАВ фаолиятини ривожлантириш, очиқ мунозараларни рағбатлантириш, жамоатчиликнинг мустақил иштирокини таъминлаш мақсадга мувофиқлиги таклиф этилган эди. Мазкур Фармон айнан шу масалаларни институционал ҳал этишга қаратилган.\nЎзбекистон Республикаси Президенти Шавкат Мирзиёевнинг Олий Мажлисга бу йилга Мурожаатномасида очиқлик масаласига жиддий эътибор қаратилган эди. Ўзбекистон “Очиқ маълумотларни кузатиш” халқаро индексида 125 поғонага кўтарилиб, (187 мамлакат) 44-ўринни эгаллагани, бунда давлат ва жамият бошқаруви соҳасидаги 20 та йўналиш бўйича кўрсаткичларни ошкор қилиб бориш амалиёти жорий этилгани муҳим аҳамият касб этгани, таъкидланган.\nКоррупциянинг олдини олишда барча давлат органларида қарор қабул қилиш жараёнлари, очиқ ва фақат очиқ бўлишини таъминлаш ҳал қилувчи аҳамиятга эгалиги алоҳида қайд этилган. Шунингдек, очиқ эълон қилиниши лозим бўлган маълумотлар рўйхатини кенгайтириш, кадрларни танлаш ва ишга қабул қилишнинг очиқ тизимини йўлга қўйиш, геология соҳасида кон ва истиқболли майдонлар маҳаллий ва чет эллик инвесторларга очиқ механизмлар асосида сотиш топширилган эди.\nЭнг асосий масала, давлат Раҳбари жамиятимизда ошкоралик ва очиқлик, сўз эркинлиги муҳитида яшаш ва ишлашга аста-секин ўрганиб бораётганимизни бежизга айтмаган эди. Дарҳақиқат, қайси маълумотлар очиқ, қайсилари ёпиқ, чекланмайдиган маълумотлар рўйхати буларнинг барчаси энди тартибга солинади. Ўз навбатида бу соҳадаги турли низо ва баҳсларга чек қўйилади.\nОчиқлик масаласига мазкур лойиҳа биринчи Адлия вазирлиги томонидан бошқа идора ва ташкилотлар билан келишиш учун 2020 йил 21 октябр куни юборилган эди. Барча идораларнинг таклифлари олингач, якуний таҳрири 2020 йил 7 декабрь куни Ўзбекистон Республикаси Президенти Администрацияси ва Вазирлар Маҳкамасига киритилган ва у ерда яна қайта ишланган.\nЛойиҳа шу кунгача белгиланган тартибда 32 та вазирлик ва идора билан, шу жумладан Олий Мажлис палаталари, Ўзбекистон Республикаси Президенти ҳузуридаги Ахборот ва оммавий коммуникациялар агентлиги, Ҳисоб палатаси, Бош прокуратура, ДХХ, ИИВ, Олий суд, Коррупцияга қарши курашиш агентлиги, Молия вазирлиги, ДСҚ, ДБҚ, Марказий банк, Иқтисодий тараққиёт ва камбағалликни қисқартириш вазирлиги, Давлат активларини бошқариш агентлиги билан келишилган.\nШу ўринда, очиқлик орқали иқтисодий-ижтимоий ва маданий ривожланиб кетган давлатларни кўплаб давлатларни келтириб ўтиш мумкин. Булар қаторида Англия, Люксембург, Сингапур, Норвегия, Швеция ва бошқаларни келтириш мумкин. Биргина мисол, Жанубий Кореяда бундан тахминан 50 йил олдин ЯИМ ҳажми аҳоли жон бошига 1000 АҚШ долларини ташкил этган. Ҳозир эса бу кўрсаткич 32 минг долларни ташкил этади ва жаҳонда улар 10 ўринда кетишмоқда. Албатта фикримизча бу борада мазкур мамлакатлар бошқаларга ўрнак бўла олади.\nШу ўринда, ўзи бу фармон қабул қилинишига нима сабаб бўлди деган масалага ҳам тўхталиб ўтиш жоиз. Ҳеч кимга сир эмас, овчилик соҳасида отиб ўлдирилган айиқ, қурилиш ва бошқа соҳалардаги тендерлар, айрим масалалар юзасидан ОАВнинг давлат органларидан жавоб олишда қийинчилик туғилиши, камераларга шикаст етказилиши, ёҳуд кўчадаги камералар қаерга ўрнатилганлиги ва у нимани фиксация қилаётгани бўйича одамларнинг норозилиги, айрим ҳужжатларнинг сир эканлиги оқибатида ошкор қилинмаслик ҳолатлари ва бошқа кўплаб мисолларни келтириш мумкин. Кўриб турганингиздек, ҳеч бир масала йўққи, уни давлат Раҳбари ва бошқа мутасадди вакиллар томонидан эшитилмасдан қолмайди.\nЮқорида қайд этилган Фармон фундаментал ҳужжат бўлиб, унинг асосий мақсади очиқ ва шаффоф давлат бошқаруви тизимини шакллантириш орқали жисмоний ва юридик шахсларга ахборот тақдим этишнинг замонавий шаклларини жорий қилиш, шунингдек жамоатчилик назоратининг таъсирчанлигини таъминлаш ҳисобланади.\n– давлат органлари ва ташкилотларининг фаолиятига “шаффофлик, очиқлик ва ҳисобдорлик” тамойиллари жорий этилди;\n– давлат органлари маълумотлари очиқлиги презумпцияси жорий этилиб, унга мувофиқ, қонун билан чекланмаган ҳар қандай маълумот очиқ маълумот бўлиши белгиланди.\nШунингдек, Очиқ маълумотлар шаклида жойлаштирилиши керак бўлган ижтимоий аҳамиятга молик маълумотлар Рўйхати тасдиқланди. Рўйхатга 33 та очиқланиши мажбурий бўлган маълумотлар киритилган. Улар қаторида:\n– давлат ҳокимияти ва бошқаруви органлари тасдиқлаган йиллик иш режалари, шунингдек йиллик (ярим йиллик) харажатлар сметаси ва унинг ижроси.\n– назорат қилувчи органлар томонидан тегишлича ўтказилаётган ҳар бир тафтиш ва текширишлар;\n– Ўзбекистон Республикасининг давлат корхоналари ва муассасалари реестри, сарфлаган Давлат бюджети маблағлари;\n– давлат улуши бўлган юридик шахслар кузатув кенгаши аъзоларининг таркиби;\n– қонунчилик ҳужжатлари билан солиқ, божхона имтиёзлари\nва преференциялар берилган субъектлар ҳамда улар томонидан тўланган солиқлар тўғрисидаги маълумотлар ва бошқалар.\nБундан ташқари, давлат ҳокимияти ва бошқаруви органлари очиқлигига оид қонун ҳужжати янги таҳрирда ишлаб чиқилади.\nТаъкидлаш жоизки, давлат органлари раҳбарлари томонидан ҳисобот ва маълумотлар беришнинг янги тартиби белгиланмоқда. Унга кўра, ҳар бир идоранинг йил давомида қилган ишлари бўйича ҳисоботи веб-сайтга жойлаштирилади, мутасадди шахслар ҳисобот ва жамиятнинг энг муҳим бошқа масалалари ҳақида матбуот анжуманлари орқали аҳолига ахборот тақдим этиб боришади.\nКоррупцияга қарши курашиш агентлигига давлат органлари ва ташкилотлари фаолияти очиқлиги ва шаффофлигини таъминлаш бўйича қўшимча вазифалар юклатилди.\nПарламент аъзоларининг иш фаолияти самарадорлигини очиқлик орқали таъминлаш назарда тутилмоқда. Жумладан, депутат ёки сенаторнинг ҳар бир қонун лойиҳасини қабул қилиш ёки маъқуллашда берган овозларини очиқ эълон қилинади.\nЖамоатчилик назоратини ривожлантириш жамғармасини ташкил этилади. Бунда жамғарма маблағлари жамоатчилик назоратининг ҳар қандай шакллари, шу жумладан жамоатчилик эшитуви, жамоатчилик кенгашлари фаолиятини молиялаштиришга йўналтирилади.\nЭндиликда, давлат органлари ва ташкилотлари фаолиятининг Очиқлик индекси аниқланади ва унинг натижалари оммавий ахборот воситаларида эълон қилинади.\n“Давлат сирларини сақлаш тўғрисида”ги Ўзбекистон Республикаси Қонунини янги таҳрирда қабул қилинади. Унда чеклаб қўйилган ахборотлар рўйхатига кирмайдиган маълумотларни махфийлаштиришни тақиқлаш, чеклаб қўйилган ахборотлар рўйхати, ундан фойдаланиш ҳамда маълумотларни бундай ахборотлар жумласига киритиш тартиби белгиланади.\nОчиқликка оид қонун ҳужжатларини бузганлик учун жавобгарлик белгиланишини назарда тутувчи қонун лойиҳаси ишлаб чиқилади.\nШубҳасиз, лойиҳа давлат бошқарувини амалга оширишда аҳоли билан тўғридан-тўғри мулоқотни йўлга қўйиш, давлат органининг нодавлат нотижорат ташкилотлари, оммавий ахборот воситалари ва фуқаролик жамиятининг бошқа институтлари билан самарали ҳамкорлигини таъминлаш, жамоатчилик назоратини кучайтиришга хизмат қилади.\nШу билан бирга, Фармон бир йўла қуйидаги 6 та халқаро индекс ва рейтингларда (Жаҳон банкининг “Бошқарув сифати индикаторлари”, “The Economist Intelligence Unit”нинг “Демократия индекси”, “Транспаренси интернешнл” ташкилотининг “Коррупцияни қабул қилиш индекси”, Бертельсманн фондининг “Трансформация индекси”, Жаҳон иқтисодий форумининг “Иқтисодий эркинлик индекси”, Жаҳон банкининг “Статистик салоҳият индекси”) Ўзбекистон ўрни сезиларли даражада яхшиланишига хизмат қилади.\nДавлат раҳбарининг шу сўзлари ўринли. Ошкоралик ва сўз эркинлиги бу – давр талаби, бу – Ўзбекистондаги ислоҳотларнинг талаби. Очиқликдан фақат муттаҳамлар қўрқади.\n70 лицензия ва 34 рухсатнома тугатилди, бошкалар билан бирлаштирилди ёки хабарномага ўтказилди. «Замин» янгиликларини «Вконтакти»да кузатиб боринг\nЯнгиликлар » Жамият » Давлат органлари ва ташкилотларининг фаолияти очиқлигини таъминлаш тўғрисидаги Президент Фармони ҳақида


Инфекция бўлмаса ҳам тана ҳароратининг кўтарилиш сабаби нимада? - Zamin.uz\nТана ҳароратининг кўтарилиши организмда қандайдир ўзгариш борлигидан дарак берувчи сигналлардан бири ҳисобланади. Шифокорлар бошқа аломатлар кузатилмаган тақдирда ҳам тўсатдан ҳарорат ошиши ва маълум вақт давомида тушмаслиги кузатилса, дарҳол тиббиёт ходимларига мурожаат қилиш зарурлигини таъкидлайди.\nАксари ҳолларда тана ҳарорати яллиғланиш ва инфекция бўлганда кузатилади лекин, айрим ҳолларда бошқа сабаблар билан ҳам боғлиқ бўлиши мумкин. Ушбу сабаб қандай эҳтимоллар билан боғлиқлиги ҳақида «Домашний Очаг» маълумот беради.\nЖиддий бўлмаган сабабларга кўра\nТана ҳароратининг 38 гача кўтарилиши совуқ уришига, куйиш, қуёш нурида узоқ вақт бўлиш ҳатто иссиқ душ қабул қилишга организмнинг жавоб реакцияси бўлиши мумкин. Бундай ҳолатларда организмда терморегулрация бузилади ва ҳарорат кўтарилиб маълум вақт давомида юқори бўлиб туриши кузатилади. Бундан ташқари тана ҳарорати қўрқувдан, асабийлашиш ва бошқа салбий эмоцияларни ҳис қилинганда, шунингдек, спиртли ичимлик истеъмолидан кейин ҳам кўтарилиши мумкин.\nХавфли бўлмаган сабаблар\nБаъзи ҳолларда ҳарорат кўтарилиши билан бирга бошқа симптомлар кўзга ташланмаса бу соғлик учун хавф туғдирмаслиги мумкин. Масалан, вегитатив қон-томир дистониясида ҳарорат 38 даражагача кўтарилади, шунингдек, қаттиқ жисмоний зўриқиш, спорт машқларидан кейин ҳам кўтарилиши мумкин.\nСтресс сабаб бўлиши мумкин\nХолсизлик, бошда оғирлик ва туман бордек, тушкунлик ҳис этилганда тана ҳарорати кўтарилишининг сабаби термоневроз билан боғлиқ бўлиши эҳтимоли катта. Бунга сиз бошдан кечирган стресс ёки ҳаддан ортиқ зўриқиш сабаб бўлиши мумкин.\nБаъзида тана ҳарорати кўтарилиши организмда ривожланаётган жиддий касалликдан дарак бўлиши мумкин. Эндокрин касалликлар, ўсимта, лимфома, замбуруғли инфекция, бактериал касалликлар — сепсис, менингит, простатит, синусит, тонзиллит ва яллиғланишлар шулар жумласидан.\nТана ҳарорат бесабаб кўтарилганда нима қилиш керак?\nШифокорга мурожаат қилинг ва жиддий касаллик бор ёки йўқлигига амин бўлиш учун умумий қон ва сийдик таҳлилини топширинг. Натижа организмда яллиғланиш ва бошқа салбий жараёнлар мавжуд ёки йўқлигини аниқлашга ёрдам беради. Шифокор кўрсатмасига биноан ички аъзоларни ултратовуш орқали ёки бошқа усуллардан фойдаланган ҳолда текшириш ҳам мумкин. Нима бўлганда ҳам соғлиғингизга эътиборсиз бўлманг. “Замин” янгиликларини “Одноклассники”да кузатиб боринг\n7-08-2020, 23:17, Ҳаёт тарзи\n16-07-2019, 23:43, Ҳаёт тарзи\n23-06-2019, 12:26, Ҳаёт тарзи\n1-11-2017, 16:05, Ҳаёт тарзи


Ботулизм — овқатдан заҳарланиш — OLMALIQ HAYOTI\nБотулизм — овқатдан заҳарланиш\nБотулизм сабзавотлар, қўзиқорин, гўшт ва балиқ маҳсулотларидан тайёрлаш технологиясига риоя этмасдан, уй шароитида тайёрланган сифатсиз консерва маҳсулотларида кўпайиб, уларни истеъмол қилганда ёки оғзига солганда касаллик ривожланади.\nОзиқ-овқат маҳсулотларига ботулизм гўштда, ҳайвон сўйилганда, нимталаганда, сабзавот ва мевалар, қўзиқоринларга ботулизм қўзғатувчиларининг споралари тупроқдан ўтади. Ботулизм қўзғотувчилари консервалаш маҳсулотларида, ветчина, колбаса ва бошқаларда ривожланади.\nКасаллик белгилари: ботулизм заҳари қонга тез сўрилади ва жуда кучли таъсир қилади. Касалликнинг яширин даври 2 соатдан 8-10 кунгача чўзилади. Ботулизм токсинлари билан зарарланган озиқ-овқатларни истеъмол қилгандан кейин, 2-3 соат ичида, баъзан бир суткадан кейин заҳарланган кишининг ошқозони беҳузур бўлиб, қайт қилади. Бош қаттиқ оғрийди, оғиз бўшлиғи ва томоқ йўллари қурийди, кўзи хиралашиб, ҳамма нарса қўшалоқ кўринади(диплопия), қовоқлар тушиб кетади(птоз), беморлар ютишга, чайнашга қийналади. Қоринда оғриқ, ич кетиши, микроблар турига қараб тез-тез сувдек кўп миқдорда, баъзи ҳолларда тана ҳароратининг кўтарилиши кузатилади.\nПрофилактикаси: уй шароитида помидор, бодринг, патиссон маринади, бақлажон икралари каби консерва маҳсулотлари тайёрламаслик. Белгиланган жойларда, бозор, кўча-куйларда сотиладиган консерва маҳсулотларини харид қилмаслик. Консерва маҳсулотлари харид қилганда маҳсулот ёрлиғи ва унда келтириб ўтилган ишлаб чиқарувчи корхона номи, ишлаб чиқарилган санаси, яроқли муддатига эътибор бериш.\nОлмалиқ шаҳар 2-Оилавий поликлиника\nУмумий амалиёт шифокори.\nШаҳримизда касалланишлар сони ортиб бормоқда, бунга сабаб…


Янги йил дастурхонингизга!\nЭнг севимли байрамларимиздан бири – Янги йил. У ҳам эшик қоқмоқда. Кетаётган йилнинг тугаши сизда ҳам, меҳмонларда ҳам ёқимли хотиралар қолдириши учун байрам дастурхони тўкин, жонли ва қувноқ безатилиши лозим. Ҳурматли бекажонлар, агар дастурхонингизни ўзгача, ноодатий тарзда ясамоқчи бўлсангиз, қуйидаги маслаҳатларимиз сизга асқотади, деган мақсадда пазандага мурожаат этдик. Мадина Арслонбекова олий тоифали мутахассис, ҳозирги кунда “Чемодан” ресторанида бош ошпаз бўлиб ишламоқда. Унинг тавсияларини сизлар билан баҳам кўрамиз.\nЛаҳм гўштдан кўкатли салат\nКеракли масаллиқлар: пиширилган лаҳм гўшт, янги узилган помидор, помидор қоқи, ўрмон ёнғоғи, пишлоқ, зайтун ёғи, райҳон барглари, қора мурч ва таъбга кўра туз керак бўлади.\nТайёрланиши: Пиширилган лаҳм гўштни паррак қилиб кесиб, ликопчага ёямиз. Кўкатни илиқ сувда ювиб, алоҳида идишчага соламиз. Унга помидорни йирик шаклда кесиб, помидор қоқи солиб, райҳон барги, зайтун ёғи, ош сиркаси, қора мурч ва туз билан яхшилаб аралаштирамиз. Тайёр бўлган кўкатни ликопчадаги гўшт ёнига солиб, устига ўрмон ёнғоғи ва паррак қилиб кесилган пишлоқ билан безаймиз. Салатимиз тайёр!\nБайрам таомномасида энг асосий егулик бу, албатта, ширинликдир. Қуйдаги тортни ўзингиз тайёрланг:\nКеракли масаллиқлар: 3 та тухум сариғи, қаймоқ – 100 мл, сариёғ – 180 гр, ун – 2 стакан, туз – бир чимдим.\nКремли аралашма: ярим стакан шакар, ёнғоқ, майиз, 3 дона тухум оқига аралаштириб тайёрланади.\nТайёрланиши: қаймоқ, туз ва тухум сариғини аралаштирамиз. Алоҳида сариёғни унга аралаштириб, қирғичдан чиқарамиз ва қаймоқли аралашмани қуйиб, хамир қорамиз. Кейин хамирни ёнғоқдек зувалачаларга бўлиб, 1 соат тиндирамиз. Ҳар бир зувалачани ёйиб, ичига кремли аралашмани солиб, икки буклаймиз. Қиздирилган духовкада ўрта оловда 30 дақиқа давомида пиширамиз. Тайёр бўлгач, совутиб, устига қанд упасидан сепамиз.\nЭнди навбат қўзиқоринли сомсага\nКеракли масаллиқлар: қиймасига – 1 кг қўзиқорин, 250 гр. гўшт, 2 - 3 бош пиёз, 1 боғ кашнич, таъбга кўра туз ва қалампир ишлатилади.\nТайёрланиши: қўзиқориннинг бандларини қирқиб, қайноқ сувда яхшилаб ювамиз. Сўнгра майдалаб эзамиз. Қиймага ёғлироқ гўшт, пиёз, кашнич, туз ва қалампир қўшиб, аралаштирамиз. Тайёр бўлган масаллиқни қизитилган қозонда қовурамиз. Хамиртурушли хамирдан 25 – 30 гр. ли зувалачалар узиб, юпқа қилиб ёйилади ва бунга тайёрланган қиймани солиб, уч бурчакли сомса тугамиз. Қўзиқорин сомса тандирда ёки духовкада пиширилади.\nҚўзиқорин сомсанинг хамири учун: 1 кг ун, 2 стакан сув, 25 гр. хамиртуруш, 2 чой қошиқ туз керак.\nМана, байрам дастурхонимиз учун ушбу таомларни тавсия этган ҳолда сизга хуш кайфият тилаб қоламиз. Ёқимли иштаҳа!\nЯна бир кичик маслаҳат: янги йил дастурхони учун энг яxши ранг бу – қизилдир. У муҳаббат ва бойлик рамзи бўлиб, Янги йил оқшомида бутун оилангизга байрам кайфияти ва ижобий туйғулар улашади.\nКумуш ИСАМАТОВА, 2017-12-29, 22:52 178


Бу нима дегани? | Бишкек | Альянс-Пресс\n14.03.2016 23:47 Бишкек 1710\nБишкекда 200та лицензияси йўқ болалар боғчаси аниқланган.\n2016 йилда Билим ва фан Вазирлиги волонтерлар ёрдамида пойтахтда қанча лицензиясиз болалар боғчаларини аниқлаш учун рейд ўтказди. Бундай бола боғчалар сони 200га етган. Хусусий бола боғчалари анчайин енгилланган солиқ тўлайдилар. Бироқ бу билан ушбу муассалар бутунлай Давлат ўзидан рўйхатдан ўтмай, у жойларда болаларга бериладиган таомларни, болалар турадиган хоналарни ва бошқа иш тартибларини умуман назоратсиз қолдиради дегани эмас-ку. Ваҳоланки айнан шу масалалар бола боғчаларга лицензия берилиш жараёнида текширувдан ўтади. Шунга қарамай юзлаб болалар боғчалари ўз ҳолича фаолият кўрсатмоқдалар. Вазирлик энди бу кўринишларга шахар маъмурлари чора кўрадилар деган фикрда.


Биз ЭҲФ тизиминиг операторлигига эга бўлдик. | 1UZ Программное обеспечение «1UZ – Бухгалтерия», «1UZ - Склад», «1UZ - Оптовая торговля», «Отдел кадров», «Электронная отчетность»\nБиз ЭҲФ тизиминиг операторлигига эга бўлдик.\n21.01.2020 Хабарлар, Янгиланишлар тарихи\nҲаммамизга қоғоз шаклидаги ҳисобварақ-фактура ҳужжатидан электрон ҳисобварақ-фактура ҳужжатларига ўтиш маълум эди. Ушбу қарор давлат органлари томонидан 2018 йилда эълон қилиниб, 2020 йил 1 январдан мажбурий ўтиш керак эди. Биз Бухгалтерия дастурларининг ишлаб чиқарувчилари сифатида бизнинг мижозларимиз, 1UZ фойдаланувчилари учун дастурда ушбу функциянинг мавжудлиги нафақат зарур , балки ҳисобчининг кундалик қулай ишлаши учун шарт эканлигини яхши тушунамиз.\nБизнинг жамоамиз учун электрон ҳисобварақ-фактуралар билан ишлаш имконияти маълум бўлиб, аллақачон бизнинг компаниямизда ишлаб чиқилган ва жорий қилинган эди. Ишлаб чиқиш 2017 йилда бошланган ва 2018 йил 1-январдан бошлаб биз контрагентлар билан кундалик ишда 1UZ Курьер тизимини (ЭҲМ тизимимиз) жорий қилдик. Амалиёт жуда ажойиб натижаларни кўрсатди. Электрон ҳисобварақ-фактураларни ишлаб чиқишга киришганимизнинг асосий сабаби, ҳисобварақ-фактураларни контрагентга етказиб бериш муаммоси эди, айниқса мижоз Республиканинг бошқа вилоятларида бўлса. Хатларни почта орқали, одамлардан сўраб, шаҳарлараро такси ҳайдовчилардан в.б контрагентга етказиб бериш ва улардан қайтариб олиш учун камида 10 кун, ойлаб вақт кетарди.\nЭлектрон ҳисобварақ-фактуралар билан ишлаш мутлақо бу муаммони бартараф этди, бизнинг контрагентларимиз ҳисобварақ-фактураларни имзолаш ва юборишлари учун дастурдаги битта тугмани босишлари кифоя эди. Шунинг учун тизимнинг номи билан ҳеч қандай қийинчилик йўқ эди, Курьер номи ўз-ўзидан келиб чиқди.\nЭлектрон ҳисобварақ-фактура солиқ қўмитасининг ишлаб чиқилган ЭҲФ тизими ўзининг электрон ҳужжат форматлари ва маълумотни сақлаш форматлари билан бизнинг тизимимиздан фарқ қилади ва «е-фактура» операторларига айланиш учун биз «1UZ Курьер» тизимини қайта ёзишимиз керак бўлди. Бироқ, «е-фактура» операторига айланишнинг техник томони жуда қийин эмас эди. Лицензия олиш, техник сертификациядан ўтиш ва бошқа бир қатор ташкилий шартларга кўп вақт сарфланди. Охир оқибат биз барча талабларни бажардик ва ДСҚнинг «е-фактура»си талабларига мувофиқ электрон ҳужжатларни имзолаш ва юбориш учун узоқ кутилган ҳуқуқни қўлга киритдик.\n«1UZ Курьер» нинг ривожланишининг асосий сабаби бу максимал даражада соддалиги ва қулайлиги эди, шу сабабдан имзолаш ва юбориш функциялари бухгалтер ҳисобварақ-фактуралар билан ишлайдиган дастурнинг барча ойналарига ўрнатилган. Расмлар билан керакли кўрсатмалар https://1uz.uz/ сайтида.\nЮқорида таъкидлаб ўтилганидек, ЭҲФ га мажбурий ўтиш жорий йилнинг 1 январидан бошланди, бу асосан ташкилий, техник бўлмаган кўплаб долзарб муаммолар билан боғлиқ. Ҳозирги вақтда улар ҳал қилинмоқда ва йўлга қўйилмоқда, улар ЭҲФ ДСҚдаги шахсий кабинетингизда пайдо бўлади, кейин улар 1UZ Курьер тизимида амалга оширилади. ЭҲФ фаолияти доимий равишда кенгайиб боради.\nКомпаниямиз фойдаланувчиларига дастурда бухгалтерия ҳисоби бўйича энг ишончли ва қулай ишни тақдим этиш учун қўлдан келганча ҳаракат қилиб келмоқда.


Тахтакөпир районында 1-июнь «Халықаралық балаларды қорғаў күни»не мәдений дем алыў бағында «Бала менен гөззал бул өмир» атамасындағы байрам сейили өткерилди. »\n01 июнь, 2018 317 qqr Qoraqalpog'iston yangiliklari\nБайрам сейилине район ҳәкими орынбасары, ҳаял-қызлар кеңеси баслығы, сенатор Аллиярова Айсанем, район ҳәкими орынбасары Генжемуратов Оразбай, Мектепке шекемги билим бериў мәкемеси баслығы Алламбергенова Мияссар, Халық билимлендириў мәкемеси баслығы Жәримбетов Бекберген, Мәденият бөлими баслығы Пиржанов Серикбайлар қатнасты. Байрам сейили балалардың концерт бағдарламасы менен басланды. Байрамда район ҳәкимлиги тәрепинен кем тәмийинленген шаңарақ перзентлерине бийпул музқаймақлар тарқатылды.\nҚарақалпақстан Республикасы Мектепке шекемги билимлендириў мәкемеси тәрепинен районда жайласқан мектепке шекемги билимлендириў мәкемелерине байрам саўғаларын тарқатты. Райондағы «Соғлам авлод» фонды тәрепинен 500 дана бағыўшысын жоғалтқан шаңарақ перзентлерине, имканияты шекленген балаларға ҳәм кем тәмийинленген шаңарақ перзентлерине 40000 сумлық оқыў қураллары жәми 1300000 сумлық саўғалар берилди. Билимлендириў, илим ҳәм мәденият хызметкерлери кәсиплик аўқамы кеңеси тәрепинен мектепке шекемги билимлендириў мәкемеси тәрбияланыўшыларына байрам саўғаларын тапсырылды.\n2018-жыл 21-май күни 1-июнь «Халық аралық балаларды қорғаў күни»не бағышлап өткерилген «Биз бахытлы шаңарақ перзентлеримиз» атамасындағы таңлаў жеңимпазларына сыйлықлар тапсырылды. Усы күни балалар арасында «Ел хуррасида тинчлик» асфальтқа сүўрет салыў бойынша таңлаў болып өтти. Бул таңлаўда 1-орынды 11-санлы мектепке шекемги билимлендириў мәкемеси тәрбияланыўшылары, 2-орынды 5-санлы мектепке шекемги билимлендириў мәкемеси тәрбияланыўшылары, 3-орынды 13-санлы мектепке шекемги билимлендириў мәкемеси тәрбияланыўшылары ийелеп байрам саўғаларын алыўға миясар болды.район орайындағы «Баркамал әўлад» балалар орайы ҳәм 17-санлы балалар музыка ҳәм көркем-өнер мектеби оқыўшыларының қол мийнетлеринен таярланған көргизбелери менен қатнасты. Байрам районлық Мәденият бөлими дөгерек қатнасыўшылары ҳәм 17-санлы балалар ҳәм музыка мектеби дөгерек қатнасыўшыларының концерт бағдарламасы менен даўам етти. Байрам балалардың шадлы күлкилери менен даўам етти.


"Навбаҳор" - "Металлург" учрашувидан сўнг | "NAVBAHOR" FUTBOL JAMOASINING RASMIY WEB SAHIFASI\n"Навбаҳор" - "Металлург" учрашувидан сўнг\n"Навбаҳор" - "Металлург" учрашувидан сўнг ўтказилган матбуот анжуманининг биринчи қисмида дастлаб бекободликлар бош мураббийи Рустам Мирсодиқов иштирок этди. - Доимо журналистлар бир хил савол беришади. Яъни, ўйин ҳақидаги фикрларим билан қизиқишади. Учрашув энди якунланган бўлса, қандай қилиб ўз хулосамни дархол беришим мумкин? Сизлар ҳам изланиб, бошқача саволларни беринглар. Агар сизлар ўйинни кўрмаган бўлсангиз, бу ҳақда гапириб беришим мумкин. Гувохи бўлганингиздек, агарда ўйин давомида юзага келтирган имкониятларимизни барчасидан фойдаланганимизда, якуний натижа бошқача бўлиши мумкин эди. Футболда яхши ибора бор: сен урмасанг, сенга уришади. Эртага видеоалавхани кўриб, ким қандай хато қилгани ва ҳаракат қилгани бўйича ҳулоса чиқаришим мумкин. Дарвозамизга киритлган дастлабки голда мухлисларнинг қандайдир хуштаги туфайли ҳисоб тенглашди. Агарда бундай чалғитиш бўлмаганида, дарвозабонимиз тўпни ерга туширмаган бўларди ва натижа умуман бошқача кўриниш хосил қиларди. Хакамларга ҳеч қандай эътирозим йўқ. Фақатгина ўша вазият сабабли дарвозамизга биринчи тўп киритилди. Ахир бу инсофсизлик-ку. Журналистлар шунга ўхшаган холатларни ёзинглар.\nМатбуот анжуманининг иккинчи қисмида "Навбаҳор" мураббийи Зоҳид Нурматов қатнашди. - Ўйин бошида осон бўлгани йўқ. Негаки, футболчиларимизнинг мослашишлари қийин кечди. "Металлург" яхши шаклланган жамоа. Уларнинг таркиби бир неча йилдан бери ўзгармай келмоқда. Кейинги ўйинларда уларга омад тилайман. Ушбу ғалабани шахримиз мухлисларига бағишлайман. Қолаверса, бош мураббийимиз Бахтиёр Ашурматовнинг ўз жойида туриб, жамоани бошқаришда давом этишини хоҳлайман. Ўтган турда Рижко "Насаф" билан бўлган ўйинда ҳам майдонга тушмади. Легионеримизнинг кичик жарохати бор эди. Шунинг учун у тўла тикланиб улгурмаган. Худо хоҳласа навбатдаги беллашувларда худди биринчи даврадаги сингари Рижко яна шижоат билан ҳаракат қилади. Шу пайтга қадар бир ҳужумчи билан ўйин ўтказиб келаётгандик. Бугун 2 та ҳужумчини майдонга туширганимиз сабаби, Шаҳбоз Эркинов жарохатини энди даволаб, тўла тиклангани йўқ эди. Ўйин давомида унга ўйин амалиёти етишмаётгани ҳам сезилиб турди. Навбатдаги учрашувларда ҳам Эркиновга аввалги холатини тиклаши учун имкон бериб борамиз. Темирдан фойдаланмасангиз занглаганидек, футболчи ҳам худди шу каби ўйин амалиётини йўқотади. Умид қиламизки, Шаҳбоз биринчи даврадаги даражасига яна қайтади.


1.\tЎзбекистон Республикаси Олий судининг роли нимадан иборат? Ўзбекистон Республикаси Олий суди фуқаролик, жиноий ва маъмурий суд ишларини юритиш соҳасида суд ҳокимиятининг олий органидир. У Қорақалпоғистон Республикаси олий судлари, вилоят, шаҳар, туманлараро, туман судлари ва ҳарбий судларнинг судлов фаолияти устидан назорат олиб бориш ҳуқуқига эга.\n2.\tЎзбекистон Республикаси Олий суди қандай ваколатларга эга? Ўзбекистон Республикаси Олий суди: - Ўзбекистон Республикаси Олий суди Пленумининг тушунтиришлари судлар томонидан бажарилиши устидан назоратни амалга оширади; - суд амалиёти ва суд статистикасининг тизимли таҳлилини амалга оширади; - судларнинг кадрлари малакаси оширилишини ташкил қилади.\n3.\tЎзбекистон Республикаси Олий суди ишларни кўрадими? Ўзбекистон Республикаси Олий суди ишларни биринчи инстанция суди сифатида ва назорат тартибида кўради. У ўзи биринчи инстанция сифатида кўрган ишларни апелляция ёки кассация тартибида шикоят бериш (протест билдириш) ҳуқуқига эга бўлган шахсларнинг хоҳишига кўра апелляция ёки кассация тартибида кўриши мумкин.\n4.\tЎзбекистон Республикаси Олий суди қандай таркибда иш олиб боради? Ўзбекистон Республикаси Олий суди раис, унинг биринчи ўринбосари ва ўринбосарлари, судлов ҳайъатлари раислари, Ўзбекистон Республикаси Олий суди судьяларидан иборат бўлиб, қуйидаги таркибда иш олиб боради: - Ўзбекистон Республикаси Олий суди Пленуми; - Ўзбекистон Республикаси Олий суди Раёсати; - Фуқаролик ишлари бўйича судлов ҳайъати; - Жиноят ишлари бўйича судлов ҳайъати; - Ҳарбий ҳайъат.\n5.\tУмумий юрисдикция судлари деганда нима тушунилади? Умумий юрисдикция судлари қаторига Ўзбекистон Республикаси Олий суди, Қорақалпоғистон Республикаси фуқаролик ва жиноят ишлари бўйича олий судлари, фуқаролик ва жиноят ишлари бўйича вилоят ва Тошкент шаҳар судлари, фуқаролик ишлари бўйича туманлараро, туман (шаҳар) судлари, жиноят ишлари бўйича туман (шаҳар) судлари ва ҳарбий судлар киради.\n6.\tСудьяликка номзодларга қандай талаблар қўйилган? Ўттиз ёшдан кичик бўлмаган, олий юридик маълумотга ва юридик ихтисослиги бўйича, авваламбор, ҳуқуқни муҳофаза қилувчи органларда камида беш йиллик меҳнат стажига эга бўлган Ўзбекистон Республикаси фуқароси фуқаролик ишлари бўйича туманлараро, туман (шаҳар) суди ва жиноят ишлари бўйича туман (шаҳар) суди судьяси бўлиши мумкин. Олий юридик маълумотга ва юридик ихтисослиги бўйича камида етти йиллик, шу жумладан, қоида тариқасида, судья сифатида камида икки йиллик меҳнат стажига эга бўлган Ўзбекистон Республикаси фуқароси Қорақалпоғистон Республикаси Олий суди, вилоят суди, Тошкент шаҳар суди, Ўзбекистон Республикаси Ҳарбий суди судьяси бўлиши мумкин. Олий юридик маълумотга ва юридик ихтисослиги бўйича камида ўн йиллик, шу жумладан, қоида тариқасида, судья сифатида камида беш йиллик меҳнат стажига эга бўлган Ўзбекистон Республикаси фуқароси Ўзбекистон Республикаси Олий суди судьяси бўлиши мумкин. Ҳақиқий ҳарбий хизматни ўтаётган, офицерлар таркибига кирувчи ҳарбий унвонга эга бўлган ва қонун талабларига жавоб берадиган Ўзбекистон Республикаси фуқароси ҳарбий суд судьяси бўлиши мумкин. Судьялик лавозимига биринчи марта тайинланадиган номзодлар захирасида турган шахслар белгиланган тартибда ўқиши ва стажировкани ўташи шарт. Ўқув ва стажировкани ўташ даврида улар асосий иш жойидаги ўртача ойлик иш ҳақи сақланган ҳолда ўз меҳнат вазифаларини бажаришдан озод қилинади.\n7.\tСудьяларни сайлаш ва тайинлаш тартиби қандай? Ўзбекистон Республикаси Олий суди судьялари Ўзбекистон Республикаси Президенти тақдимномасига биноан Ўзбекистон Республикаси Олий Мажлисининг Сенати томонидан сайланади. Қорақалпоғистон Республикаси судларининг судьялари Қорақалпоғистон Республикаси Жўқорғи Кенгеси Раисининг Ўзбекистон Республикаси Президенти билан келишилган тақдимномасига биноан Қорақалпоғистон Республикаси Жўқорғи Кенгеси томонидан сайланади ёки тайинланади. Мазкур масала Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг хулосаси асосида Ўзбекистон Республикаси Президенти билан келишиш учун киритилади. Вилоятлар, Тошкент шаҳар судлари, туманлараро, туман (шаҳар) судлари ва ҳарбий судларнинг судьялари Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг тақдимномасига биноан Ўзбекистон Республикаси Президенти томонидан тайинланади. Судьялар беш йил муддатга сайланади ёки тайинланади.\n8.\tСудьяларга қандай мажбуриятлар юклатилган? Судьялар фуқаролик ва жиноят ишларини, маъмурий ҳуқуқбузарлик тўғрисидаги ишларни кўриш чоғида Ўзбекистон Республикасининг Конституциясига ва бошқа қонунларига сўзсиз риоя қилишлари, фуқароларнинг ҳуқуқ ва эркинликлари, шаъни, қадр-қиммати ва мол-мулки, корхоналар, муассасалар ва ташкилотларнинг ҳуқуқлари ҳамда қонун билан қўриқланадиган манфаатлари ҳимоя қилинишини таъминлашлари, беғараз ва адолатли бўлишлари шарт. Судьялар судьялик шаънини судьялар одоб-ахлоқи қоидаларини қатъий сақлашлари, одил судловнинг обрўсини, судьялик қадр-қимматини тушириши ёки судьянинг холислигига шубҳа туғдириши мумкин бўлган хатти-ҳаракатлардан ўзларини тийишлари шарт. Судьялар судьяларнинг маслаҳат сирини ҳамда ёпиқ суд мажлислари ўтказиш чоғида олинган маълумотларни ошкор қилишга ҳақли эмас. Судьялар сенатор, давлат ҳокимияти вакиллик органларининг депутати бўлиши мумкин эмас. Судьялар сиёсий партияларнинг аъзоси бўлиши, сиёсий ҳаракатларда иштирок этиши, шунингдек илмий ва педагогик фаолиятдан ташқари ҳақ тўланадиган бошқа бирон-бир турдаги фаолият билан шуғулланиши мумкин эмас. Судьялар учун касбий фаолиятда ва хизматдан ташқари вақтда мажбурий одоб-ахлоқ қоидаларини Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг 2013 йил 28 февралдаги 5-сонли қарори билан тасдиқланган Судьялар одоб-ахлоқи қоидалари белгилайди.\n9.\tСудьялар одоб-ахлоқи қоидалари бузилишининг олдини олиш юзасидан чоралар ким кўради? Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссияси Суд инспекцияси ҳамда Умумий юрисдикция судлари судьяларининг олий малака ҳайъати, фуқаролик ва жиноят ишлари бўйича Қорақалпоғистон Республикаси, вилоятлар, Тошкент шаҳар судлари судьяларининг малака ҳайъатлари судьялар одоб-ахлоқи қоидалари бузилишининг олдини олиш юзасидан чоралар кўради ва уларга риоя қилиниши устидан назоратни амалга оширади.\n10.\tУмумий юрисдикция судларига мурожаат қилиш учун давлат божи ставкалари қандай? Давлат божи ставкалари Ўзбекистон Республикаси Вазирлар Маҳкамасининг 1994 йил 3 ноябрдаги 533-сон қарори билан тасдиқланган.\n11.\tДавлат божини тўлашдан озод қилиш масалалари қайси қонун ҳужжатида белгиланган? Умумий юрисдикция судларида давлат божини тўлашдан озод қилиш ҳолатлари Ўзбекистон Республикаси Солиқ кодексининг 329-моддасида кўрсатилган. Ўзбекистон Республикаси Солиқ кодексининг 337-моддаси судларда давлат божини ундиришнинг ўзига хос хусусиятларини белгилайди.\n12.\tСуд ҳужжатларининг ижросини ким таъминлайди? Суд ҳужжатлари барча давлат органлари, жамоат бирлашмалари, корхоналар, муассасалар ва ташкилотлар, мансабдор шахслар, фуқаролар учун мажбурийдир ҳамда Ўзбекистон Республикасининг бутун ҳудудида ижро этилиши шарт. Суд ҳужжатларини мажбурий ижро этиш Ўзбекистон Республикаси Адлия вазирлиги ҳузуридаги Суд қарорларини ижро этиш, судлар фаолиятини моддий-техника жиҳатидан ва молиявий таъминлаш департаменти (Суд департаменти) органларининг суд ижрочилари зиммасига юклатилади, уларнинг ваколатлари қонун ҳужжатлари билан белгиланади. Пул маблағларини ундириш тўғрисидаги суд ҳужжатларининг талабларини ижро этиш қонунда назарда тутилган ҳолларда солиқ органлари, банклар ҳамда бошқа кредит ташкилотлари томонидан амалга оширилади. Суд ҳужжатларининг талаблари бошқа жисмоний ёки юридик шахслар томонидан ҳам ижро этилиши мумкин.


Қирғизистон ташқи ишлар вазири Қозоғистонга ташриф буюрди\n29 Октябрь 2020 18:25\nNUR-SULTAN. Kazinform – Бугун Қозоғистон Республикаси Ташқи ишлар вазири Мухтар Тлеуберди Нур-Султанга амалий ташриф билан келган Қирғиз Республикаси Ташқи ишлар вазири Руслан Казакбаев билан музокаралар ўтказди, деб хабар беради Kazinform Қозоғистон ТИВ матбуот хизматига таяниб.\nУчрашув давомида томонлар савдо-иқтисодий, сармоявий, транзит, транспорт ва маданий-гуманитар соҳалардаги Қозоғистон-Қирғизистон ҳамкорлиги тўғрисида фикр алмашдилар. Энг юқори ва юқори даражаларда эришилган аввалги келишувларга содиқлик яна бир бор тасдиқланди.\nТашқи ишлар вазирлари 1997 йил 8 апрельдаги абадий дўстлик шартномалари ва 2003 йил 25 декабрдаги Иттифоқчилик муносабатлари тўғрисидаги шартнома руҳида икки мамлакат ўртасидаги стратегик шериклик ва кўп қиррали ҳамкорликни мустаҳкамлаш муҳимлигини таъкидладилар.\nМузокаралар давомида М.Тлеуберди Қирғизистондаги қозоқ корхоналарига қилинган ҳужумлардан чуқур хавотирдалигини билдирди ва Қирғизистон томонини Қозоғистон фуқаролари ва компаниялари қонунийлиги ва хавфсизлигини таъминлаш чораларини кўришга чақирди.\nВазирлар халқаро ташкилотлар доирасидаги ҳамкорликни муҳокама қилдилар. Марказий Осиёда минтақавий ҳамкорликни ривожлантиришда ижобий динамикани сақлашга алоҳида эътибор қаратилди.\nТашқи ишлар вазирлари COVID-19 глобал пандемиясига қарши қўшма жавоб бериш бўйича ҳамкорлик бўйича ишларни давом эттиришга келишиб олдилар.\nКалит сўзлар: Дипломатия, Халқаро алоқалар, Қозоғистон ва Осиё мамлакатлари, Марказий Осиё,\nСписки нарушителей карантина опубликовали в Жамбылской области\nПолмиллиона за трудоустройство отдала актюбинка аферисту\n23 жителя Туркестанской области с «красным» статусом оштрафованы\n2,5 млн саженцев саксаула высадили в Туркестанской области\nУбила ухажёра своей подруги: костанайке вынесен приговор\nБолее 300 ДТП зарегистрировано на дорогах Актюбинской области с начала года\nЎзбекистонда 1,2 миллион киши коронавирусга қарши тўлиқ эмланди\nЮНЕСКО Ўзбекистонда маданий меросни тиклаш муддатини узайтирди\nҚозоғистонда кеча 7792 киши коронавирус юқтирган\nҚозоғистонда коронавирусдан соғайиб чиққанлар жами сони 500 мингга яқинлашди\nҚозоғистонлик ўқувчи халқаро олимпиадада кумуш медалга сазовор бўлди\nМатрица: Туркистон вилояти «яшил» зонада\nКоронавирус: Хитой мамлакатда чеклов чораларини кучайтирди\nТуркиядаги ўрмон ёнғинлари: Ёнғин Кемеркўй ИЭСига яқинлашди\nБугун Ўзбекистонда тест синовлари бошланди\nҚР Президенти қозоғистонликларни мамлакатнинг 19 миллионинчи фуқароси билан табриклади\nҚозоғистонда коронавирусни юқтирганлар жами сони 600 мингдан ошди\nЕвропа сохта сертификатлар сотадиган Telegram- каналлари билан курашади\nВашингтонда Пентагон биноси отишма содир бўлганидан кейин қайта очилди\nҚозоғистонда бир кунда 3,5 минг киши коронавирусдан соғайди\nБельгияда 12 ёшли қизга эмлаш гувоҳномаси топширилди\nҚозоғистонда бир кунда 400 га яқин одам пневмонияга чалинди\nЭмлаш - коронавирус мутациясини иҳоталаш усулларидан биридир\nЭкспертлар Ўзбекистон мисолида минтақадаги давлат бошқаруви тизимини муҳокама қилишди


АВЕЗОВ ВА ЎРТА ОСИЁ АДАБИЁТИ – Jahon adabiyoti\nАВЕЗОВ ВА ЎРТА ОСИЁ АДАБИЁТИ\nАдиб таваллудининг 120 йиллиги муносабати билан\nМухтор Умархон ўғли Авезов ХХ аср қозоқ миллий адабиётини жаҳон миқёсига кўтарган катта истеъдод соҳибларидан бири эди. У адабиёт майдонига 1917 йили, йигирма ёшида “Енглик – Кебек” номли драматик асари билан кириб келди. Сўнг наср ва драматургия жанрларида самарали ижод қилиб, жаҳон адабиёти равнақига улкан ҳисса қўшди.\nАдибнинг “Абай йўли” номли монументал роман – эпопеяси, “Ўскан ўркан” романи, “Енглик – Кебек”, “Ойман – Чўлпон”, “Қоракўз”, “Кечки оқим!, “Чегарада” каби драмалари ҳамда “Ким айбдор?”, “Қараш – Қараш воқеалари”, “Излар”, “Ҳинд очерклари”, “Паноҳсизлар куни”, “Кўкёл” сингари очерк, ҳикоя ва қиссалари кенг китобхонлар томонидан қизғин кутиб олинган.\nХусусан, унинг “Абай йўли” роман-эпопеяси шу кунга қадар юз элликка яқин тилга таржима қилиниб, нафақат Ўрта Осиё, балки, жаҳон адабиёти тарихида ҳам муҳим ўрин эгаллайди. Шунинг учун ҳам Мухтор Авезовни чет эллик адиблар ҳам ҳурмат билан тилга оладилар. Бу ўринда Нозим Ҳикмат, Луи Арагон, Анна Зегерс, Андре Стиль каби дунё адабиёти намояндаларининг Мухтор Авезов ҳақидаги фикрларини тилга олиб ўтиш жоиз. Масалан, унинг “Абай йўли” роман-эпопеясининг француз тилига таржима этилиши ва таҳрирларига бош – қош бўлган Луи Арагон адибга “Замонамизнинг энг бук шоирларининг бири” – дея таъриф берган бўлса, Андре Стиль “Юманите” газетасида, Луи Арагон фикрини қувватлаб: “Мухтор Авезов романини олсак, унда энг аввал поэзиянинг ҳидини сезасан”, – дейди.\nФранцуз танқидчиси Бержерон эса “Авезовнинг овозидек овоз билан, Авезов куйлаган буюклик билан, ажойиб муҳаббат билан куйлаган бахтли халқнинг, ажабо, не армони бор экан”, дея ёзувчи ижодига юксак баҳо беради.\nШу нарсани алоҳида таъкидлаб ўтиш лозимки, Мухтор Авезовнинг ижоди Ўрта Осиё адабиёти билан чамбарчас алоқадордир. Чунки у Осиё адабиётининг энг катта билимдони бўлиши билан бир қаторда Осиё адибларининг самимий дўсти, сирдоши, маслаҳатгўйи эди.\nМашҳур адиб ва йирик жамоат арбоби Николай Тихонов: “У ҳамкасбларини тезда ўзига жалб этадиган дилкаш инсон, айниқса, Ўрта Осиё адабиёти масаласида катта билимдон, буюк олим эди… У бутун ҳаётида илм тўплади, шунинг учун ҳам унинг тадқиқотлари ўзбек, туркман, тожик адабиётининг ҳамма сирларини очиб берар эди”, – деганди ўзининг “Замонамизнинг буюк инсони” номли мақоласида.\nМухтор Авезов умрининг сўнгги дақиқаларигача Ўрта Осиё адабиётини мукаммал ўрганди. Ойбек, Ғафур Ғулом, Иззат Султон, Воҳид Зоҳидов, Асқад Мухтор, Берди Кербобоев, Мирзо Турсунзода, Мирзо Иброҳимов, Сотим Улуғзода, Аали Тўқомбоев, Тугелбой Сидиқбеков, Темирқул Умбеталиев, Қувончбек Маликов, Чингиз Айтматов каби буюк адиблар билан бўлган самимий дўстлигини тилга олиш жоиз. Қардош ўзбек, қирғиз, туркман, тожик диёрларида бир неча бор бўлиб, мазкур эллар турмуш тарзи билан яқиндан танишди.\nБу ҳақда туркман адиби Берди Кербобоев: “Инсоният маданий ҳаёти тарихи тўридан муҳим ўрин олади” – деса, буюк адиб Чингиз Айтматов: “Мен ўзим бошқа элга сафар қилиб, бошқа юртнинг остонасига қадам ранжида қилсам, доимо ҳурмат қилиб, ўзим билан олиб юрадиган икки хил дурдонам бор. Бири – “Манас”, бири – Мухтор Авезов”, – дейди.\nМухтор Авезов 1897 йилнинг 28 сентябрида, Қозоғистон Республикасининг Шарқий Қозоғистон вилоятидаги Абай туманига қарашли Чингизтоғ этагида жойлашган “Бўрили” қишлоғида дунёга келади.\nУнинг отаси – Умархон ҳам, бобоси Авез ҳам эскича, саводли кишилардан бўлиб, унинг ўқишига алоҳида аҳамият беришади. Адиб 11 ёшида отасидан, 15 ёшида онасидан айрилиб, бобоси – Авезнинг тарбиясида бўлади.\nМухтор Авезов болалигидан қозоқ халқ оғзаки ижоди, қардош халқ эртак ва афсоналарни, қозоқ оқин-жировлари томонидан кенг куйланган шоирларнинг асарларини ўрганади. Айниқса, буюк қозоқ шоири Абай Қўнонбоев асарлари унинг ижодий юксаклишида катта ўрин тутади.\nЁш Мухтор Авезов бобоси Авез ва акаси Қосимбек ёрдамида, даставвал овулдаги бошланғич рус-қозоқ мактабида, сўнгра Абай туманидаги бошланғич рус мактабида таҳсил олади. Ундан сўнг Семейдаги билим юртига ўқишга кириб, уни 1915 йили муваффақиятли тамомлайди. Кейинчалик Семипалатинскдаги ўқитувчилар тайёрлайдиган семинарияга кирди.\nМухтор Авезов семинарияда ўқиб юрган чоғларидаёқ шарқ шоирлари асарлари билан бир қаторда рус мумтоз ёзувчилари асарлари таъсирида, дастлабки – “Енглик – Кебек” номли драматик асарини ёзади.\nМазкур асарга, адиб Енглик билан Кебек ўртасидаги самимий севгини асос қилиб олади. Унда икки ёшнинг муҳаббатига қаршилик қилган қора кучларнинг адолатсизлигини аёвсиз фош этади.\nУ мазкур асарни, шу йилнинг ўзидаёқ Абайнинг севган ёри Айгерим ўтовида ўзи саҳналаштиради. Бу асар кейинчалик, 1922 йили Оренбург шаҳрида нашр этилади ва 1926 йили Қизилўрда шаҳрида саҳналаштирилади.\nУ 1922 йили Ўрта Осиё Давлат университетининг (ҳозирги – Ўзбекистон Миллий университети) Шарқ факультетига, эркин тингловчи сифатида ўқишга киради.\nАммо, орадан бир йил ўтгач – 1923 йили, ўқишини Ленинград университетининг тарих-филология факультетига кўчириб, у ерда академиклар – В.В.Бартольд, А.Н.Самойлович, В.Шчербак, В.Виноградовларнинг маърузаларини тинглайди.\nУ 1928 йили шу университетни муваффақиятли тугатиб, Ўрта Осиё Давлат университетига аспирантурага қабул қилинади. Бу ҳақда унинг умр йўлдоши Валентина Николаевна Кузмина “Илк йиллар” номли эсдалигида: “1928 йили кўкламда Мухтор Авезов Ленинград университетини тамомлади. Биз августда Тошкентга етиб келдик. Унда Мухтор Ўрта Осиё университетинг аспирантурасига ўқишга кирди. Тошкентда биз Ўрмончилик техникуми ҳудудида, Салор ўзани бўйидаги улкан ёнғоқзор боғда яшадик. Тошкентда Мухтор ўзининг ажойиб “Кўксерак” ҳикоясини ёзди”, – дея эслайди.\nМухтор Авезов 1928–1930 йилларда Тошкентдаги Ўрта Осиё Давлат университети (ҳозирги Ўзбекистон Миллий университети) “Туркология” кафедрасининг аспирантурасида ўқиб юрган пайтларида, Ўрмончилик техникуми ҳамда Тошкентдаги қозоқ-қирғиз педагогика институти талабаларига “Адабиёт тарихи”, “Қозоқ халқ оғзаки ижоди” фанларидан маърузалар ўқийди.\nАвезов Тошкентдалик пайтларида Фирдавсий, Низомий, Алишер Навоий, Бобур, Бедил, Хўжа Аҳмад Яссавий асарларини қунт билан ўрганади. Садриддин Айний, Абдулла Қодирийлар билан яқиндан алоқа боғлайди. Шунинг учун ҳам у: “Шонли ўзбек насрининг илк даврида Айний ижод қиларди. Йигирманчи йилларга келиб Абдулла Қодирий етишиб чиқди. Мен 1928 йилдан бошлаб унинг асарларини ўзбек тилида ўқий бошладим”, – дейди.\nМухтор Авезов Тошкентда бўлган пайтларида, ўша йиллари Тошкентда қозоқ тилида чиқадиган “Шолпон”, “Ақ жол”, “Енгбек”, “Жанга ўрис”, “Кедей айнаси”, “Саула” каби газета ва журналларда ўз асарларини чоп эттиради, улар мухлислар томонидан қизғин кутиб олинади. “Шолпон” журналининг ҳайъат аъзоси бўлиб ишлайди. Унинг “Тунги овул”, “Сивон қабрида”, “Ким айбдор”, “Кўкёл”, “Қараш – Қараш воқеалари” каби қисса ва ҳикоялари шу газета ва журналларда чоп этилади.\nМ. Авезов “Кундошлар” номли драматик асарини 1923 йили Тошкентда чоп эттирган бўлса, 1924 йили профессор Ю. Вагнернинг “Ернинг яратилиши ҳақидаги ҳикоялар” номли асарини қозоқ тилига таржима қилиб, уни ҳам Тошкентда нашр эттиради.\nМаълумки, адибнинг “Қараш – Қараш воқеалари” номли машҳур қиссаси билан “Абай” номли драматик асарининг ёзилиши тарихи ҳам, шунингдек, Абай Қўнонбаевнинг ҳаёти ва ижодий фаолияти ҳақидаги илк ижоди ҳам, ҳатто қирғиз халқ эпоси –“Манас” тўғрисидаги илк изланишлари ҳам унинг Тошкентда яшаган даврларига тўғри келади. Умр йўлдоши В. Кузмина берган маълумотга қараганда, Мухтор Авезов 1927 йили Еттисув ўлкасига Бишкек орқали ўтади ва у ерда қирғиз оқин-жировлари ижросида “Манас” асаридан парчалар эшитиб, асарнинг ғоявий-бадиий хусусиятларини ўрганади.\n1936 йилда М. Авезов “Манас”ни оқин Соғимбой Ўразбоев оғзидан ёзиб олади. Кейинчалик, шу асар асосида нафақат қозоқ, балки қардош ўзбек, қирғиз, туркман ва тожик халқлари адабиётини ҳам қунт ва сабот билан ўрганади.\nШунинг натижасида у, қирғиз халқининг тахминан 500 минг мисрали эпоси бўлмиш “Манас” билан “Алпомиш” достони ҳақида, “Тоҳир-Зуҳра”, “Қўзи Кўрпеш-Баян сулув”, “Қиз Жибек” достонлари тўғрисида ўз қарашларини билдиради.\nЎрта Осиё халқларининг эртак, афсона ва мақолларини ўзаро таққослаб, Хўжа Насриддин латифалари билан Алдар Кўса, Жийранча чечан ҳақидаги афсона ва ҳикояларни қиёслайди.\nМухтор Авезов “Қозоқ халқининг эпоси ва фольклори”, “Қозоқ адабиётининг тарихини ёритиш масаласи тўғрисида” каби илмий-назарий ишларида ҳам ўзбек, қирғиз, туркман ва тожик халқларининг оғзаки ижодига алоҳида назар ташлаб, уларни қозоқ халқ оқинларининг ижоди билан ўзаро солиштирган ҳолда фикр юритади, “Ўрта Осиё халқлари адабиёти” номли махсус тадқиқотида эса Рўдакий, Низомий, Абдураҳмон Жомий, Алишер Навоий, Хожа Аҳмад Яссавий, Бедил, Бобур ва бошқалар меросига мурожаат қилади.\nАвезов Қозоғистонда улуғ шоир ва мутафаккир Алишер Навоийнинг ижодий меросини илмий равишда ўрганиб, уни қозоқ халқи билан таништиришда катта меҳнат қилади.\nАдиб ўз тадқиқотларида ХIХ асрнинг иккинчи ярми ва ХХ аср бошларида яшаб ижод этган Абай Қўнонбоев ва Оқан сери, Шаади Жонгиров, Майли хўжа, Мадали мулла, Кенжа хўжа каби шоирлар ижодига Алишер Навоий ва Низомий Ганжавий асарларининг таъсирини ўрганди. У Абай ижоди ҳақида тўхталар экан: “Шуни ҳам кўзда тутиш лозимки, Абайнинг Шарққа муносабати унинг ижодининг турли даврларида турлича эди. Агар у ёшлик йилларида ўз ижодини кўпроқ тақлиддан бошлаган бўлса, ижодий камолотга етган даврларида эса Навоий ва Низомийга мурожаат қилиши энди тақлид характерида бўлмади”,– дейди.\n1941 йили Алишер Навоий таваллудининг 500 йиллиги муносабати билан мазкур тантанага қозоқ халқи ҳам катта тайёргарлик кўради. Унда Мухтор Авезов фаол қатнашиб, шоирнинг бир қанча ғазаллари билан лирик шеърларини, “Фарҳод ва Ширин”, “Лайли ва Мажнун” каби достонларидан парчаларни Абдильда Тажибоев, Қолижон Бекхожин, Ўтебой Тўрмонжонов, Сағинғали Саетов каби шоирлар ўз она тилларига маҳорат билан ўгиради.\nМ.Авезов шоирнинг бир жилдлик “Танланган асарлари” тўпламига сўзбоши ёзади.\nМаълумки, 1957 йили 12 июнда Тошкентда Шарқни ўрганиш Бутуниттифоқ биринчи анжуман бўлиб ўтади. Мазкур анжуманда Мухтор Авезов билан бирга машҳур тилшунос олим, профессор Сарсен Оманжолов ҳам иштирок этади. Шунда Мухтор Авезов йиғинда сўзлаган нутқида шарқ шоирларининг, шу жумладан, Фирдавсий, Низомий, Абдураҳмон Жомий, Ҳофиз, Саъдий ва Алишер Навоийнинг асарларини ўзаро таққослаган ҳолда ўрганиш муҳимлигини таъкидлайди.\nБуюк ижодкор 1958 йил Тошкентда бўлиб ўтган Осиё ва Африка ёзувчиларининг конференциясида ҳам фаол иштирок этади.\nМухтор Авезов мазкур анжуманнинг халқаро аҳамиятига алоҳида тўхталар экан, Ўрта Осиё ижодкорларининг асарларини ўзаро таққослаган ҳолда фикр юритади. Хусусан, Ойбек ижоди ҳақида бундай дейди: “Ҳозир унинг (Ойбекнинг – Қ.С.) Навоий ҳақидаги (собиқ) Иттифоқ бўйлаб кенг тарқалган романи, хориждаги кўплаб дўстларимиз орасида ҳам шуҳрат қозониб, севиб ўқиладиган китоб бўлиб қолди. Мен Чехословакияда бир тадбирда қатнашган эдим. У ерда жуда кўп китобхонлар ўзбек халқининг ўтмиши билан танишиш мақсадида “Навоий” романини такрор-такрор ўқиб, муҳокама қилишар экан”.\n1959 йили М. Авезов Бишкек шаҳрида бўлиб ўтган қирғиз ёзувчиларининг 3-съездида, шу йили Москвада бўлиб ўтган ўзбек адабиёти ва санъати ҳафталигида ҳам фаол иштирок этади.\nШунда ўзбек ёзувчиларининг асарлари тўғрисида баъзи бир москвалик танқидчилар тирноқ остидан кир қидириб, Шароф Рашидов, Ҳамид Ғулом, Пиримқул Қодиров асарлари юзасидан айрим танқидий фикрларни билдиришади. Авезов бу фикрларни кескин рад этади. “Мен Шароф Рашидовнинг “Бўрондан кучли”сини ва Пиримқул Қодировнинг “Уч илдиз”ини ўқиб чиқдим. Ҳар иккала роман воқеликни бадиий идрок этиш нуқтаи назардан тушунишга интилиши билан адабиётимиз вазифаларининг асосий йўлидан боради ва ўзбек адабиётининг энг яхши ютуқларидан ҳисобланади”, – деган фикрни ўртага ташлайди.\nШароф Рашидовнинг “Бўрондан кучли” романи ҳақида тўхталиб: “Бу асар замонамиз билан бирга одим ташлайди, шунинг учун етти йилликнинг қайси бир йилида бўлса ҳам, Олимжон иштирок этадиган учинчи китоб пайдо бўлишига шубҳам йўқ. Бу асарнинг энг муҳим жиҳати шундаки, ундаги қаҳрамонлар катта ҳаётдан нафас оладиган ва замон байроғини кўтарган кишилардир”, – дейди.\nМ. Авезов “Баъзи миллат ёзувчиларининг романлари ҳақида” деган тадқиқотида машҳур сўз заргари Ойбекнинг “Олтин водийдан шабадалар”, қирғиз ёзувчиси Тугелбой Сидиқбековнинг “Замонамиз кишилари”, қозоқ адиби Ғабидин Мустафиннинг “Миллионер”, ажойиб татар ёзувчиси Умер Башировнинг “Номус” ва рус ижодкори Семён Бабаевскийнинг “Олтин юлдузли йигит” каби йирик асарларини бир-бири балан таққослаб,уларнинг бадиий қимматини очиб беради.\nМухтор Авезов Ойбек билан жуда ҳам яқин дўст, самимий сирдош эди. Шунинг учун ҳам Ойбек Мухтор Авезов таваллудининг 60 йиллиги муносабати билан, 1957 йили ёзган “Адабиёт тўйи” номли мақоласида: “Мен Мухтор оғани йигитлик вақтимдаёқ танидим. Дўст бўлдим. Мухтор Авезов моҳир драматург, ажойиб ёзувчи. Асл академик, ҳақиқий олимдир”,– дея илиқ гапларни айтган эди.\nҲақиқатан ҳам иккала буюк сиймонинг дўстлиги умрларининг сўнгги дақиқаларигача давом этди. Бу эса, ҳар иккала халқнинг истиқболига, адабий-маданий алоқаларининг ривожига муҳим хисса бўлиб қўшилди. Масалан, 1946 йилнинг ёзида қозоқ шоири Жамбул Жабаев таваллудининг 100 йиллиги катта тантана билан нишонланди. Мазкур адабиёт байрамига дунёнинг турли мамлакатларидан кўплаб ёзувчи ва олимлар хусусан ўзбек адиблари ташриф буюрди.\n“…Бизни тоғ устидаги ажойиб боққа олиб боришди ва ҳар кимга алоҳида жой қилишди. Дўстлар, танишлар жам эди бу тўйда. Сергей Бородин, Берди оға, Сильва Капутикян, қуйинг-чи, кўпчилик эдик. Гурунг гурунгга уланарди. Ўшанда ҳамма Ғафур ака ва Сергей Петрович айтган латифаларга лол бўлиб ўтиришганда, Ойбек билан Мухтор оға хиёбонда сўзлашиб юрарди. Бир куни тонг отгунча қизғин суҳбат бўлди. Грузин ҳам, озарбайжон ҳам, татар ҳам, рус ҳам топганини ўртага ташларди, бир сўз билан айтдиган бўлсам, бу сархуш кулги кечаси эди. Лекин ҳаммадан кўп гапирган Ғафур ака бўлди. Ул зот шундай латифалар айтдики, бутун давра қотиб-қотиб кулар, унга сайин Ғафур ака латифаларни пайдар-пай тўқиб ташларди… Тонг отгандагина чойга ўтирдик. Ҳайрон қолгулик ҳол. Бир вақт ўша улкан зиёфатхонага ёндош уйдан Ойбек ва Мухтор оға чиқиб келди. Гўё сой билан қуёш баравар уфқдан кўтарилгандек!”,– деб ёзади машҳур шоир Миртемир ўзининг “Мухтор оға зиёратида” деган хотирасида.\nМаълумки, 1957 йили Олмаотада ўтказилган Мухтор Авезовнинг 60 йиллик юбилейи тантанасига Нозим Ҳикмат, Михаил Шолохов, Берди Кербобоев, Мирзо Турсунзода, Аали Тўқомбоев, Тугелбой Сидиқбеков, Ғафур Ғулом, Ойбек, Миртемир, Мирмуҳсин каби ёзувчилар иштирок этган эди.\nМазкур маросимда Ойбек, жонажон дўсти Мухтор Авезовга бўлган самимий муносабатини ўзининг “Табрик” номли шеъри ва “Адабиёт байрами” номли эссесини “Қозоқ адабиёти” газетасида чоп эттиради.\nМухтор Авезовнинг шогирди Чингиз Айтматов ҳам: “Мухтор Авезовни қирғизлар зўр қувонч билан ўз фарзандимиз деб билади. Авезовнинг асарларини бизлар икки тилда бирдай севиб ўқиймиз”– деб қайд этади.\nМухтор Авезов умрининг сўнгги йилларида Жанубий Қозоғистон ўлкасида, шу жумладан Чимкент, Жамбул вилоятларининг турли туман, овул ва кишлоқларида бўлиб, одамлар ҳаёти билан яқиндан танишади, дардлашади.\nМана шу изланишларининг самараси ўлароқ М. Авезов ўзининг “Ўскан ўркан” романини ёзади. Аммо роман тугалланмай қолади.\nАдиб 1961 йилнинг 27 июлида вафот этади.\nМаълумки, ХХ асрнинг 20-йилларида Мухтор Авезовнинг драматик асарлари ўзбек, қирғиз, туркман ва қорақалпоқ ўлкаларида ҳам кенг намойиш этилади. Масалан, 1928 йили адибнинг “Қоракўз” номли драматик асари Тошкентда, “Кундошлар”, “Оғир замон” каби драмалари, 20-йилларда Қорақалпоғистонда саҳналаштирилган.\nАдибнинг “Абай йўли” роман-эпопеясидан “Татянанинг саҳродаги шеъри” номли парчаси Мирзакалон Исмоилий таржимасида,“Абай йўли”роман- эпопеяси Ҳабиба Зиёхонова таржимасида, “Кўкёл” ҳикояси Суннатилла Анорбоев таржимасида нашр этилди.\nМарказий Осиё халқлари ижодкорларининг самимий дўсти, Ўрта Осиё адабиётининг улкан билимдони, машҳур адиб Мухтор Авезов таваллудининг 80, 90 ва 100 йилликлари Ашхобод, Тошкент, Душанбе, Бишкек шаҳарларида катта тантаналар билан ўтказилди. 1997 йили адибнинг 100 йиллиги ЮНЕСКО қарори асосида бутун дунё бўйлаб кенг нишонланди.


ҚР парламенти олдида “Ахборотни манипулация қилиш тўғрисида”ги қонун лойиҳасига қарши митинг бўлмоқда\nЖоғорку Кенеш яқинида интернет фойдаланувчилар орасида сўз эркинлигини чеклашга қарши пикет бўлиб ўтмоқда. Фуқоролар “Ахборотни манипулация қилиш тўғрисида”ги қонун лойиҳасига қарши чиқмоқда.\nАкция ижтимоий тармоқларда бошланди, шундан сўнг хуқуқ ҳимоячилари, фаоллар ва фуқоролар пикетга чиқишга қарор қилдилар. Иштирокчиларнинг маълум қилишича, 50 дан ортиқ киши тўпланди.\nУларнинг таъкидлашларича, қонун қабул қилингудек бўлса ижтимоий тармоқларнинг оддий фойдаланувилари экстремизмда айбланиши мумкин. Тўпланганлар «Мен –фейк (ёлғончи) эмасман!», «Сўз эркинлиги учун!», «Бу қонун эмас, плагиат (кўчирмакашлик)!», «Биз ҳокимиятни эгаллаб олишларига йўл қўймаймиз!» ва бошқа шиорларни илгари суришди. Тўпланганларни милиция ходимлари кузатиб турди.\n“Ахборотни манипулация қилиш тўғрисида”ги қонун лойиҳаси ташаббускорлари Гульшат Асилбаева ва Айнура Осмонова интернет фойдаланувилари, сайт эгалари ва интернет провайдерларинингхуқуқ ва мажбуриятларини ёзишган. Унда қонун бузилгудек бўлса, тегишли давлат идоралари ёлғон ёки ишончли бўлмаган ахборотни чеклаш борасида судга қадар қарор қабул қилиши мумкинлиги таъкидланади.\nАйримдепутатлар қонун лойиҳасига қарши чиқди. Депутат Наталья Никитенконинг қўшимча қилишича, Қирғизистон фуқоролари бугун фақат табиати ва сўз эркинлиги билангина фахрланишлари мумкин.\n«Сўз эркинлигини чеклашга бўлган уринишлар аввалги хукумат учун аянчли тугади. Тарихдан сабоқ чиқариш керак. Янги технологиялар жаҳонни эгаллаб олди, буларни тўхтатиб қолишнинг имкони йўқ. Қонун лойиҳаси сиёсий характерга эга. Ким цензор бўлади? Маданият вазирлигими? Мўмиёни дафн қилганларми? Давлат идораси ахборотни тўлалигича ҳазм қила олмайди. Ким ҳаражатларни тўлайди? Бизнес? Маблағлар солиқ тўловчилар, оддий фуқоролар зиммасига тушади. Сўраб кўринг, улар Интернет учун ортиқча пул тўлашга рози бўлармикан. Одамлар бу саволга жавоб бериб бўлди», - дейди депутат.\n17 июн куни қонун лойиҳаси парламент томонидан биринчи ўқишда қабул қилинди. 22 июн куни парламент қўмитаси бирданига иккита ўқишда ҳужжатни тасдиқлади. Медиа соҳасидаги экспертлар ва юристларнинг таъкидлашларича, қонун лойиҳаси сўз эркинлиги ва фуқороларнинг аҳборот олиш ҳуқуқини чеклайди, шу сабабли депутатларни бу ташаббусни қайтариб олишга чақиришмоқда.\n«Институт Медиа Полиси» (ИМП) жамоат фонди ўз мурожаатида “Ахборотни манипулация қилиш тўғрисида”ги қонун лойиҳаси ҚР Конституциясига зид эканлигини таъкидлади.


БИЗ БИЛГАН ВА БИЛМАГАН МИЛАНО... САРДОР МИЛАНО! - SHOV-SHUV.UZ\nBosh sahifa / БИЗ БИЛГАН ВА БИЛМАГАН МИЛАНО... САРДОР МИЛАНО!\n17:47, 12.10.2015 0 2656\nСардор Милано… Бир пайтлар кичик-кичик саҳналарда микрофон ушлаганига хурсанд бўлиб юрган болакайда улкан талант яширинганини кўпчилик пайқамади. Ўсмирлик онларида ҳам омма унинг овозини илғамади. Юлдузларга ҳавас қилиб юрган ўспирин орзулари бир куни рўёбга ошишига, кези келиб, унинг овози Шарқу Ғарбга етишига умид қилди. Россия телеканаллари томоша қилинадиган мамлакатлар борки, “Главная сцена” телешоуси турли миллат санъатсеварларини телевизор қаршисига михлаб қўйди! Айниқса, ўзбек мусиқа ихлосмандлари ушбу телелойиҳани севиб томоша қилди. Ахир, унда томирида ўзбек қони жўш урган истеъдод иштирок этмоқда эди! Ўнлаб талантлар орасидан энг муносибларини саралаган “Главная сцена”да тошкентлик талант қанчалар ҳаяжонланган бўлса, ўзбек томошабинларининг ҳаяжони ундан кам бўлмади. Ҳатто, дуога қўл очиб, ўзбек хонандасининг ғолиб бўлишини чин дилдан ният қилганлар ҳам бўлди. Орзу ҳақиқат ила реалликка айланди. “Бош саҳна”да рақибларини ортда қолдирган талант - ўзбек бўлди! Ҳа, тошкентлик истеъдод! Энди унинг номи тилларга тушди. Сардор Милано! Бирон муаллифлик қўшиғи орқали уни танимаслигимиз мумкин. Бироқ, истеъдоди ва ёрқин овози қалбларимизга ўрнашгани рост. Шу кунларда Милано Тошкентда ижодини давом эттирмоқда. Хўш, режалар қандай?\n(Эксклюзив интервью ўзбек селебритилари ёқтирган “Studio kafe”да кечди. Хонанда иш юритувчиси Pet билан келишилган вақтдан кечикмай ташриф буюрди.)\n-Ўзбекистонда ҳам меҳмонсиз, ҳам мезбон. Барибир, “Хуш келибсиз!” деймиз! Туғилган гўшангизда қандай режаларни бошладингиз?\n-Юртимга шунчаки келмадим. Яккахон концертим мўлжалланган. Ижодимдаги биринчи концертим. Ўйлайманки, бу катта воқеа бўлади.\n-“Главная сцена”да хориж тилларида маромга етказиб куйлашингизни исбот этдингиз, амин бўлдик. Қачон ўзбек тилида куйлайсиз?\n-Она тилимда куйлашни анча олдин мақсад қилганман. Шу кунларда эса бу мақсадим амалга ошади. Ҳаракатдамиз. Барча радиоканал ва телеканаллар орқали баҳраманд бўлишади.\n-Бу борада қайси бастакор ишини энг муносиб санайсиз?\n-Кўп бастакорлар ижод маҳсулларини юбормоқда. Биз танлаяпмиз. Маъқул топганимиз билан ҳамкорлик қиламиз.\n-Сизнингча, концертингиз ўзбек оммаси учун қанчалар қизиқарли?\n-Кўпчилик кутяпти. Бу одатдагидек концерт эмас. Менинг йўналишим нео-классика бўлиб, у Россияда у қадар машҳур эмас, юртимизда билишмаса ҳам керак. Бироқ, менинг йўналишим шоу-бизнесда ҳақиқий янгилик бўлишига ишонаман. Оммани бефарқ қолдирмайди.\n-Қайси хонанданинг яккахон концертидан ҳайратлангансиз?\n-Полина Гагаринанинг яккахон дастури эътиборимни тортган. У Тошкентда ҳам яккахон концерт берганди. Томоша қилганмисиз?\n-Ҳа. Бир сўз билан айтганда, “супер” бўлганди!\n-Каминанинг яккахон шоуси ҳам бундан кам бўлмайди! (Кулади). Айни пайтда мен билан дуэт куйлаш борасида ҳам кўплаб таклифлар тушмоқда. Концертимда дуэтлар ҳам ижро этамиз. Бироқ, тўйдан олдин ноғора чалиш ниятим йўқ.\n-Чамаси, бир ой давомида АҚШда бўлдингиз. Ёқдими?\n-“Океан орти”га шунчаки саёҳат учун бормадим. АҚШдаги машҳур NBC телеканали учун интервью беришга таклиф этишди. Энг қизиғи, МДҲ давлатларидаги хонандалардан ушбу каналга илк маротаба интервью берган қўшиқчи мен бўлдим. Бу камина учун катта фахрдир!\n-Ўзингиз томонга ёғилаётган танқидларни қандай енгасиз?\n-Танқидсиз ўсиш бўлмайди. Шу боисдан мен уни борича қабул қиламан. Бироқ, ҳалигача мени ранжитадиган ёки қайғуришга мажбур этадиган танқидлар бўлмади.\n-Ҳозир Ўзбекистонда пул топиш манбаингиз тўйларми? Чунки, ўзбек шоу-бизнеси юлдузларининг асосий тирикчилиги эл хизматларидан!\n-“Ҳа” ёки “йўқ” деб жавоб беришим керакми? (Кулади). Албатта, “Ҳа”! Юртдошларимиз ният қилишган бўлса, таклифни рад этмаймиз-ку?! Мен билган кўп санъаткорлар тўйлардаги мусиқий чиқишлари эвазига яхшигина гонорар олишади.\n-Сиз нечта тўйда бўлишга улгурдингиз?\n-3 ё 4 та.\n-Қандай қабул қилишди?\n-Жуда ажойиб. Тўйлар Сардор Милано ижодий кечасига айланиб кетди! Шу қадар катта илтифотдан бошим кўкка етди.\n-Репертуарингизда ўз муаллифлигингиздаги нечта қўшиғингиз бор?\n-Айни пайтда илк альбом устида ишламоқдамиз. 7 та қўшиғим бор. Бироқ, бу қўшиқлар жаҳон дурдона мусиқий асарларидир. Уларни “Главная сцена”да куйлаганман. Репетуаримни ўзимга тегишли қўшиқлар билан энди бойитамиз. Концертгача, бир нечта янги қўшиқлар ёзишга улгурамиз.\n-Улар орасидан қай бирини ўзбек мухлисларингиз севишади?\n-“Гладиатор” фильми саундтрекининг камина ижросидаги талқинини Тошкентда жуда катта олқишлар билан қарши олишмоқда.\n- Деярли барча ўзбек хонандалари ва омма мазасини тотиб кўрган шўх тарона бор. “Хоразм лазгиси”! Куйлай оласизми?\n-Элга ёқадиган қўшиқни албатта, куйлаш керак. Демак, куйлайман!\n-Орзуларингизда тахаллусингиз билан боғлиқ Милан шаҳрига бориш иштиёқи ҳам борми? Милан нима сиз учун?\n-Миланда бўлганман. Тарихга назар ташласак, мусиқа илдизи Италияга бориб тақалади. Миланда “Ла Скала” театри бор. Яқин келажакдаги режаларимдан бири айнан шу муҳташам саройда концерт бериш. 7 йилдирки, тахаллусим – Милано менга йўлдош. Кўпчилик савол беришади. “Нега “Ташкенто” ё “Самаркандо” эмас” деб. Бироқ, мен шунчаки қалб ҳолатимга қараб, тахаллус танлаганман.\n-Миланнинг нимаси сизни ўзига ром этади?\n-Архитектураси. Осуда шаҳар. Тошкент ва Миланнинг ўхшашлиги ҳам шунда, сокинлигида! Тошкент – фалсафа ва тафаккур шаҳри. Донолик бор жойда эса сукунат бўлади. Москвадаги жўшқин ҳаётдан чарчаб, қалбим ҳаловатни истар экан, уни топиш учун тезда Тошкентга учаман!\n-Дастхат беришга, суратга тушишга улгурдингизми?\n-Шу кунларда икки юздан ортиқ мухлисларим билан суратга тушдим, дастхат улашдим. Юлдузларнинг кўпи бу ҳолдан чарчагандир... Бироқ, ҳозирча бу менга ёқяпти.(Кулади).\n-Ўзбек ҳамкасбларингиздан кимнинг ижодига бефарқ эмассиз?\n-Гулсанам Мамазоитованинг овозига тан бераман. Унинг овози жуда кучли. Муниса Ризаевани анчадан бери танийман. Сардор Раҳимхон ҳам ижодимга илиқ муносабатда. Райҳон билан яқиндагина танишдик. Ўзбек шоу-бизнесидаги ўзаро позитив муносабатлардан мамнунман.\n-Рақобатда синиб кетмаслик учун нима қилиш(им) керак деб ўйласиз?\n-Менинг рақобатчиларим йўқ деб ўйлайман. Ҳеч ким билан рақиб бўлиш ниятим ҳам йўқ. Назаримда, ҳар қандай ҳолатда: рақобат майдонида ё ундан ташқарида ҳам инсонийлик қиёфаси ва унинг сифатларини сақлаб қолиш керак. “Интрига”га учмаслик лозим. Сермаҳсул ижод қилишим ва узоқ йиллар дунё мусиқаси учун хизмат қилишим даркор деб ўйлайман.\n-Шоу-бизнесдаги 3 та муҳим нарса нима деб ўйлайсиз?\n-Ирода кучи, кучли овоз ва самимийлик!\n-Мунтазам кузатиб борадиган артистингиз борми?\n-Севара Назархон. Москвадаги турли тадбирларда у билан жуда тез-тез кўришиб турамиз. 15 йилдан бери уни танийман.\n-Қайси қўшиғини ёқтирасиз?\n-Шундай яшайдиган қўшиқ яратиш ниятингиз борми?\n-Албатта. Бу менинг Ватанимизга бўлган улкан муҳаббатимни ифода этади.\n-Бобонгиз ҳам таниқли шахс. У ҳақида гапирсангиз....\n-Бобом Элёр Эшмуҳаммедов. Ўзбек киносининг дарғаларидан бири. Уни юртимизда ва Россияда яхши танишади ҳамда ижодини қадрлашади.\n-У берадиган энг кўп маслаҳат?\n-Кўп китоб ўқишни маслаҳат беради. Инсон ички оламини фақатгина китоб ўқиш ила бойитиш мумкинлигини кўп бора таъкидлайди.\n-Амал қиласизми маслаҳатга?\n-Сўнгги пайтларда китоб мутолааси учун вақтим жуда тиғиз. Бироқ, мен замонавий адабиётнинг шайдосиман. Чехов, Толстой ва шу кабилар ижоди мени у қадар қизиқтирмайди.\n-“Ешь, Молись, Люби”.\n-Имижингиз билан ким шуғулланади?\n-Россиялик имежмейкерлар шуғулланади. Имижимни ҳар доим ҳам ўзим ҳал қилмайман. Продюсерим йўриғи билан бўлади.\n-Қайси саволга жавоб бериш жонингизга тегди?\n-Тахаллусим ҳақидаги саволларга.\n-Кўп орзу қиласизми?\n-Оооо... жуда кўп. Константин Меладзе қўшиқ ёзиб беришини орзу қилардим. Мана, бу орзуимга етдим. Биргина орзу қилишнинг ўзи унинг амалга ошиши учун етарли эмас. Кўп меҳнат қилиш керак.\n-Қандай ҳолатда орзу қиласиз. Уйқудан олдин ё илтижо қилиб, ё яна...\n-Мен Худога ишонаман. Унга қалбан кўп юзланаман. Бу менга ёрдам беради. Бўш вақтим бўлди дегунча, Яратганга илтижо қиламан!\n-Энг катта орзуингиз?\n-Орзуларим янгиланиб туради. Ҳозир эса энг катта орзуим яккахон концертимнинг аншлаг тарзда ўтишидир!\n-Амалга ошишига тилакдошман.\n-Раҳмат. Ва сизни ҳам ушбу концертда томошабинлар қаторида кўришни умид қилиб қоламан.\nСуҳбат тугади. Бироқ, саволлар эмас. Мавриди келса, яна самимий савол-жавоб ўтказамиз. Интервью чоғида, Милано ҳақида туғилган фикр: у позитив суҳбатдош! Шундай позитив характердаги ижодкорлар, инсонлар кўпайсин. Шунда вақт зерикарли кечмайди!


«Ақлли шаҳар», «Ақлли маҳалла», «Ақлли уй» ва «Ақлли ҳокимият» концепциялари ишлаб чиқилади\n07:28 / 10.01.2018\nФото: Adrian Smith / Gordon Gill Architecture\n2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид Давлат дастури лойиҳаси эълон қилинди.\nДастурнинг III боби «Иқтисодиётни ривожлантириш ва либераллаштиришнинг устувор йўналишлари» деб номланган. Унинг Вилоят, туман ва шаҳарларни комплекс ва мутаносиб ижтимоий-иқтисодий ривожлантириш, уларнинг мавжуд салоҳиятидан самарали ва оптимал фойдаланиш бўлимида амалга оширилиши мўлжалланаётган қуйидаги чора-тадбирлар белгилаб олинмоқда.\nҲудудларда замонавий ишлаб чиқариш ва муҳандислик-коммуникация инфратузилмасини ташкил этиш бўйича лойиҳаларни, жумладан, давлат-хусусий шерикликни кучайтириш орқали тўлиқ амалга ошириш.\nНорматив-ҳуқуқий ҳужжатлар лойиҳаси. Лойиҳада:\nҳудудларда замонавий ишлаб чиқариш ва муҳандислик-коммуникация инфра-тузилмасини ташкил этиш бўйича лойиҳаларни амалга ошириш параметрлари;\n«Ақлли шаҳар», «Ақлли маҳалла», «Ақлли уй» ва «Ақлли ҳокимият» концепцияларини ўз ичига олган норматив-ҳуқуқий ҳужжатлар тўпламини ишлаб чиқиш назарда тутилади.\nҲокимлар, давлат органлари ва ташкилотлари раҳбарларининг инвестицияларни жалб қилиш, хорижий инвесторлар билан ҳамкорлик қилиш, янги ишлаб чиқариш турларини ташкил этиш ва иш ўринларини яратиш бўйича фаоллигини ошириш.\nНорматив-ҳуқуқий ҳужжатлар лойиҳаси. Лойиҳада давлат органлари ва ташкилотлари раҳбарларининг инвестицияларни жалб қилиш, хорижий инвесторлар билан ҳамкорлик қилиш, янги ишлаб чиқариш турларини ташкил этиш ва иш ўринларини яратиш бўйича фаолиятини моддий рағбатлантириш тизимини яратиш назарда тутилади.\nҲудудларнинг инвестициявий жозибадорлик рейтингини эълон қилиб бориш.\nНорматив-ҳуқуқий ҳужжатлар лойиҳаси. Лойиҳада жойларда инвесторларга яратилган шарт-шароитларни (ресрурс, инфраструктура, давлат ва бошқа хизматларнинг қулайлиги) аниқлаш тизимини жорий қилиш назарда тутилади.\n2018 йилги Давлат дастури\nТошкент вилоятининг маъмурий маркази қурилиши учун 250 гектарга яқин ер участкаси ажратилади\n12:50 / 02.04.2018\nДавлат дастури лойиҳасида энг кўп муҳокама этилган 5та банд\n20:23 / 13.01.2018\nТошкент шаҳрида доимий рўйхатдан ўтиш тартиби соддалаштирилиши зарурми?\n14:42 / 12.01.2018


Маҳбуслар ҳужумига учраган собиқ вазир уй қамоғига чиқарилади\n26 феврал 2021, Тошкент вақти: 15:36\nШимолий Македония суди қамоқда ушлаб турилаётган собиқ транспорт вазири Миле Янакиевскийга бошқа маҳбуслар ҳужум қилгани учун сиёсатчини уй қамоғига ўтказишни буюрди.\nСуд қарорига биноан, Янакиевский 30 кун ўз уйида ушлаб турилади.\nЯнакиевский ҳамда собиқ ҳукуматда ишлаган парламент спикери ва яна бошқа собиқ вазир мамлакат парламентига 2017 йилда бостириб кирилишига алоқадорликда айбланмоқда.\n21 февраль куни Янакиевский бошқа маҳбуслар унга ташланиши ортидан енгил жароҳат олган.\nУшбу ҳодиса ортидан бош вазир Зоран Заев Скопье шаҳрининг асосий қамоқхонаси директори Гёко Котевскийни истеъфо беришга мажбурлади.\nХабарларга кўра, собиқ таълим вазири Спиро Ристовскийга ҳам маҳбуслар ҳужум қилган.\nАйбланаётган учинчи шахс – собиқ спикер Трайко Веляноский айни дамда ҳам депутат бўлгани учун дахлсизликка эга. Шу сабаб депутат қўлга олинганидан кейин бир неча соат ичида яна қўйиб юборилди.\nПарламентга қилинган ҳужум давомида ўнлаб парламент аъзоси ҳамда бир журналист жароҳат олган эди. Улар орасида кейинроқ бош вазир этиб сайланган Заев ҳам бўлган.


Ўзбекистон велосипед спорти федерацияси биринчи бўлиб онлайн мусобақа ўтказди / Olamsport.com\n17 апр 17:47\nКарантин кунларида биринчилардан бўлиб Ўзбекистон велосипед федерацияси спортчилар орасида онлайн мусобақа ўтказди.\nДастлабки беллашув илк бор ташкил қилингани учун иштирокчилардан кўп нарса талаб этилмади ва регламент ҳам шунга мос содда, тушунарли қилиб ишланди. Қоида оддий: 30 сония ичида ким кўп ерга таянган ҳолда ётиб-туриш («отжимание» қилиш).\nХалқаро велоспортчилар иттифоқи карантиндан кейинги тақвимини эълон қилди 0\n1 кунда 890 км! 0\nОльга Забелинская: “Ҳали фаолиятимни тугатиш режамда йўқ” 0


14:59 30.08.2020 (Янгиланган 15:02 30.08.2020)\nВладимир Путин Александр Лукашенко билан телефон орқали мулоқот қилди. Суҳбат давомида яқин ҳафтада Москвада учрашишга келишиб олинди.\nТОШКЕНТ, 30 авг — Sputnik. Россия ва Беларусь президентлари Владимир Путин и Александр Лукашенко яқин ҳафтада Москвада учрашув ўтказишга келишиб олди. Бу ҳақда Кремль матбуот хизмати хабар бермоқда.\nРоссия етакчиси Александр Лукашенко билан телефон орқали мулоқот қилган ва уни таваллуд куни билан қутлаган.\n“Яқин ҳафтада Москвада учрашув ўтказишга келиб олинди”, - дейилган хабарда.\nПутин ва Лукашенко Россия-Беларусь иттифоқдошлигининг мустаҳкамланиши ва барча соҳаларда ўзаро ҳамкорликни кенгайтириш тарафдори эканини тасдиқлаган.\nРоссия президенти матбуот котиби Дмитрий Песковнинг РИА Новостига маълум қилишича, икки давлат раҳбарлари учрашувининг аниқ санаси ҳозирча белгиланмаган.


Дарë ортидаги умидлар\n29 ноябр 2021, Тошкент вақти: 06:45\nСоветлар замонида Ўзбекистон олийгоҳларида сероб бўлган афғонистонлик талабалар¸ бугунга келиб кўзга кўринмай қолди.\nИслом Каримовнинг шахсан ўзи бориб очган Термиз давлат университетининг янги биносида ўқиш орзуси бугун нафақат сурхон ëшлари¸ балки дарëнинг нариги соҳилидаги ўзбеклар дилини ҳам ëрита бошлаган кўринади.\nЎзбекистон президентининг Сурхондарё вилоятига 25 август куни сафар қилгани, Термиз давлат университети янги биносининг очилиш маросимида қатнашгани тўғрисида хабар берар экан, NewsUz.cоm сайти мана гапни ҳам ёзди:\n“Манбаларга кўра, эндиликда мазкур билим даргоҳида афғонистонлик талабаларга ҳам кенг ўрин берилиши мумкин”.\nҲайратон кўпригининг у ёғи – Афғонистонда 3 миллион нафар атрофида ўзбек яшагани учун NewsUz.cоmнинг хабарига битта сўз – “ўзбек” сўзини қўшиб, “эндиликда мазкур билим даргоҳида афғонистонлик ўзбек талабаларга ҳам кенг ўрин берилиши мумкин”, деб ўқигимиз келди.\nЎзбекистон республикаси Олий ва ўрта махсус таълим вазирлигининг бир неча бўлимига сим қоқдик. Бирон ходимдан “Ҳа, хабарим бор бу хабардан”, деган гап эшитмадик.\nСўнгра Термиз давлат университети билан боғландик.\nПроректор ёрдамчиси Йўлдош Пўлатов ҳам масалага аниқлик киритиб бера олмади.\n- Қанақа имкониятлар бўлса энди бўладида. Бинолар ишга тушиб¸ янги раҳбар келди бизга. Янги раҳбарниняг айтиши бўйича¸ чет давлатлар билан алоқаларни ривожлантириш бўйича гап бўлаяпти. Лекин конкрет у мамлакат¸ бу мамлакат тўғрисида эшитмадим¸ дейди Термиз давлат университети проректор ёрдамчиси Йўлдош Пўлатов.\nБалки гап нимадалигини Ҳайратон кўпригининг нариги томондагилар, афғонистонлик ўзбеклар билар?\nБизни изланишга мажбур қилган чала хабарни Фарёб вилоят муаллимлар тайёрлаш муассасаси устоди Тошқин Баҳоий биздан эшитди ва хурсанд бўлди.\nТошқин Баҳоий: Ўзбекистон давлат бошлиғи Ислом Каримов томонидан очилган Термиз университети биноси Ўзбекистон халқи учун нақадар фойдали эканлигидан қатъий назар¸ афғонистонлик талабалар унда дарс ўқиб¸ таълим олиб¸ илм ўрганиб қайтиши¸ албатта Афғонистон халқи¸ айниқса шимолий Афғонистонда яшовчи ўзбек аҳолиси учун яхши келажакдан башорат бўла олади.\nОзодлик: Шу кунда Ўзбекистон олий ўқув юртларида афғонистонлик талабалар борми?\nТошқин Баҳоий: Бизнинг эшитишимизча¸ йўқ. Ҳеч қандай университетлар орасида бундай алоқа мавжуд бўлмаган. Авваллари бўлган. Афғонистонда Халқ партияси ҳоким бўлган вақтда бу алоқалар бўлган. У пайтда Ўзбекистон ҳали мустақил эмас эди.\nОзодлик: Демак¸ мустақиллик йилларида афғонистонлик ўзбекларнинг Ўзбекистонда ўқигани тўғрисида маълумотга эга эмассиз-а?\nТошқин Баҳоий: Йўқ¸ ўқимаганлар. Ўша ерга бориб муҳожиратда яшайдиганлардан битта-иккитаси мактабда ëки университетда ўқиган бўлмаса¸ давлатлар орасида расмий алоқа йўқ. Яъни расмий тарафдан талабалар жўнатилган эмас.\nОзодлик: Шунга эҳтиëж борми йўқми?\nТошқин Баҳоий: Албатта¸ бор. Мана хабарингиз борки¸ бизнинг конституция ëки асосий она ясомизда (қонунимизда демоқчи - таҳр.)ўзбек тили давлатнинг учинчи тили сифатида тан олинган. Шунинг ривожи учун бизнинг илмий мутахассисларга¸ тилшунос¸ адабиëтшунос олимларга заруратимиз бор. Биласизку¸ Афғонистонда бундай шароит йўқ. Хусусан¸ ўзбеклар учун она тили¸ адабиëти¸ тарихини ўрганадиган марказ йўқ. Бу барча афғон халқлари учун¸ хусусан ўзбеклар учун жуда муҳим. Ўзбекистонда ўқиб қайтсалар¸ бу тилнинг расмийлигини қоғоздан амалга оширар эдилар. Бу жуда ҳам зарур. Ҳаëтий масала бу.\nОзодлик: СССР таркибидаги Ўзбекистонда афғонистонлик ўзбеклар ўқиган. Мустақил Ўзбекистонда эса ўқимаяпти. Бунинг сабаби нимада деб ўйлайсиз?\nТошқин Баҳоий: Ўзбекистон девор ичидаги мамлакат бўлгани учун¸ яъни ташқарига муносабатлар анча заиф. Ҳозир ҳам Афғонистондан борадиган одамлардан қўрқув бор. Афғонистонда фундаментализмнинг¸ исломий гуруҳларнинг нуфузининг олдини олиш ëки бошқа ҳаракатлар учунми алоқа кўрсатмайдилар.\nОзодлик: Хабар ҳозирча ноаниқ. Шу хабарнинг рост чиқишига ишонасизми?\n- Дуо қиламизки¸ рост бўлсин¸ дейди Фарёб вилоят муаллимлар тайёрлаш муассасаси устоди Тошқин Баҳоий.\nЎзбекистоннинг олий ва ўрта махсус ўқув юртларида нафақат Афғонистон, балки собиқ иттифоқдош қўшни республикаларда яшовчи ўзбеклар ҳам кескин камайиб, деярли йўқ даражага тушиб қолган¸ дейди Тошкентдаги ўқув юртларидан бирининг ўқитувчиси.\n- Шахсан мен ўрта махсус таълим ўқитувчиси сифатида Ўзбекистондаги академик лицей ва коллежларда қўшни республикалардан болалар келиб ўқишини ҳеч кузатмаганман.\nОзодлик: Олий ўқув юртларида аҳвол қандай?\n- Олий ўқув юртларида адашмасам Кореядан¸ Хитойдан талабалар келиб ўқишар эди. Шарқшунослик институтида¸ Ўзбекистон Миллий университети иқтисодиëт факультетида ëки хорижий филология факультетида бор эди. Европадан¸ Осиëдан¸ Яқин Шарқ мамлакатларидан болалар бор эди.\nОзодлик: Гап қўшни республикаларда яшайдиган ўзбеклар тўғрисида.\n- Ҳа¸ ўзбеклар денгда. Мен ҳеч кузатмаганман¸ дейди Тошкентдаги ўқув юртларидан бирининг ўқитувчиси.\nМеъёрий ҳужжатларга кўра қўшни республикаларда яшайдиган ўзбеклар Ўзбекистон ўқув юртларида ўқиши мумкин. Фақат пулга. Яхши пулга.\nМасалан, медицина институтининг бакалавриатурасида бир йил ўқиш учун 2500 доллар, магиструтурасида ўқиш учун 3000 доллар тўлаш керак.\nЛекин бу масала билан яқиндан шуғулланган кишиларнинг айтишича, баъзи сиёсий сабабларга кўра, қўшни республикларнинг ўзбеги Ўзбекистонда пулга ҳам ўқий олмайди.\nШунинг учун ҳам, қирғизистонлик ўзбекларнинг лидерлари мамлакатдаги 300га яқин ўзбек мактабида ўқитишни рус тилига ўтказиш ҳаракатига тушиб қолган.\nҚирғизистонлик ўзбеклар лидерларидан бири Қодиржон Ботиров бу йўналишда Россия ҳукумати билан сўзлашувлар олиб борилаётгани тўғрисида айтар экан, фикрини давом эттириб мана бундай деган эди:\n- Ўзи асли шунақа нарса Ўзбекистон билан бўлиши керак эди. Бугунги кунда қирғиз-ўзбек университетининг иккинчи томони Ўзбекистон томони деб айтиладию¸ лекин бир тийин пул берилмайди. Бирор нарса ажратилмайди. Бу ерда ўзбек халқининг бор ëки йўқлиги улар учун иссиқ ҳам эмас¸ совуқ ҳам эмас¸ деган эди Қодиржон Ботиров жорий йил февраль ойида.\nРоссия: Кузбассдаги шахтада қурбон бўлган кишилар сони 52 нафарга етди\nТолибон Афғонистонда каннабисни қайта ишлаш корхонасини очмоқчи\nССВ: Коронавирусдан вафот этганлар сони 1 минг 390 нафардан ошди\nЧехияда COVID-19 туфайли фавқулодда ҳолат жорий этилди. Президент Земан ковид юқтирган


Пневматик қуролдан ўқ отиш спорт мусобақаси ташкил этилди\nЎзбекистон мудофаасига кўмаклашувчи “Ватанпарвар” ташкилоти Беруний туман ўқув спорт техника клуби томонидан спортнинг техник ва амалий тури бўлган “Пневматик қуролдан ўқ отиш” спорт мусобақаси ўтказилди.\nМусобақа ўтказишдан мақсад ёшлар ва фуқароларни ҳарбий-ватанпарварлик руҳида тарбиялаш, уларнинг онгига ватанпарварлик, Ватанга муҳаббат, меҳнатга масъулиятли муносабат, спортнинг техник ва амалий турларининг ривожлантирилиши ва оммалаштирилишини таъминлаш, ёшлар ўртасида оммавий спорт ишларини ташкил этиш ва ўтказишдан иборат.\nМусобақа бошланишидан олдин спорт мураббий Ш.Аллақова техника хавфсизлиги ҳамда мусобақа тартиб-қоидалари, спорт тадбирининг Низоми ва ўтказилиш тартиби тўғрисида мусобақа қатнашчиларига тушунтириш ишлари олиб борди. Тадбирга учта гуруҳдан 62 нафар ҳайдовчиликка номзодлар қатнашишди.\nМусобақа қизғин бахс-мунозараларга бой тарзда бўлиб ўтди. Мусобақада ВП-машқида:\nI ўринни “ВС” тоифали 10-гуруҳ тингловчиси Розимбаев Зафар;\nII ўринни “ВС” тоифали 10-гуруҳ тингловчиси Тажибаев Жамшид\nIII ўринни ”В” тоифали 9-гуруҳ тингловчиси Мамутов Мирза эгаллашди.\nМусобақа ғолиблари “Ватанпарвар” ташкилоти Беруний туман кенгаши томонидан фахрий ёрлиқ ва эсдалик совғалари билан тақдирланди.


Ўзбекистон ҳукумати қамоқхоналардаги қийноқларга яна барҳам бермоқчи\n16 апрел 2021, Тошкент вақти: 19:43\nХалқаро ташкилотлар Ўзбекистон қамоқхоналарида қийноқлар системати эканини айтиб келади\nЎзбекистон ички ишлар вазири Пўлат Бобожонов 2018–2020 йилларда “ҳибсга олинган ва жавобгарликка тортилган шахсларга нисбатан қийноқ, руҳий ва жисмоний босим қўлланишига йўл қўймаслик бўйича чора-тадбирлар дастури” ишлаб чиқилаётганини маълум қилган. Бу ҳақда ИИВ расмий сайтида 6 январ куни хабар қилинди. Ўзбекистон президенти Шавкат Мирзиёев ўтган ой Ўзбекистон Конституцияси қабул қилинганининг 25 йиллигига бағишланган тантанали маросимдаги маърузасида суд-тергов давомида қийноқ қўллаш ҳолатларини танқид қилган ва қийноқ қўллаганларни жазолашга ваъда берганди.\nЎзбекистон Ички ишлар вазирига кўра, қийноқларни бартараф этиш учун мамлакатдаги барча жазони ижро этиш муассасалари, тергов изоляторларини видеокузатув воситалари билан таъминлаш кўзда тутилмоқда.\nШунингдек, ички ишлар органларида сўроқ стенографиясини олиб бориш, видеокузатувни амалга ошириш, тергов ҳаракатларини аудиода ва видеода қайд этиш воситалари билан жиҳозланган махсус хоналар ташкил этиш ҳам режаланган.\nПўлат Бобожоновга кўра, бундай махсус хона ички ишлар вазирлиги тергов департаментида очилган.\n“Кейинги йилларда барча тергов бўлимларида босқичма-босқич шундай хоналар ташкил этиш режалаштирилмоқда”, — деган Пўлат Бобожонов.\nБобожоновнинг таъкидича, бу фуқароларнинг ёлғон далиллар, туҳмат натижасида жазога тортилишининг олдини олади, жиноят-процессуал норма реализациясини таъминлайди.\nЎзбекистон Ички ишлар вазирининг ушбу баёноти Ўзбекистон президенти Шавкат Мирзиёевнинг қийноқ ҳолатларини танқид қилиши ортидан эълон қилинмоқда.\nДекабрь ойи бошида президент Мирзиёв "Суд-тергов фаолиятида фуқароларнинг ҳуқуқлари ва эркинликлари кафолатларини кучайтириш бўйича қўшимча чора-тадбирлар тўғрисида"ги фармонни имзолаган эди.\nЎзбекистон қонунчилигида қийноқ қўллаш бунгача ҳам тақиқланган.\n2003 йилда Ўзбекистонда "Қийноқларга қарши кураш миллий дастури" ҳам қабул қилинган эди.\n2012 йилда эса Ўзбекистоннинг аввалги президенти Ислом Каримов қийноқларни тақиқловчи махсус қонунга ҳам имзо чекканди.\nАммо, Ўзбекистон Инсон ҳуқуқлари ташаббус гуруҳи раҳбари Сурат Икромовга кўра, бу қонун ва фармонлар амалда ишламаган, қийноқлар билан боғлиқ вазият ўзгаришсиз қолган.\n- Мирзиёев қийноқларни йўқ қилишга қаттиқ киришган кўринади, кўрамиз нима бўлар экан. Лекин, бундан олдин ҳам шундай қонунлар чиққан, лекин натижа бўлмади. Бу ерда тизимли ислоҳотлар зарур. Қийноқ қўллаганларни қаттиқ жазолаш кўзда тутилган кучли ислоҳотлар зарур. Қоғоздаги фармонлар ва қуруқ гаплар билан вазиятни ўзгартириб бўлмайди, - деди Сурат Икромов.\nЎзбекистон қамоқхоналарида қийноқлар мунтазам эканини сўнгги ойларда озодликка чиқарилган маҳбуслар ҳам таъкидлаганлар.\n720p | 168,7MB\n1080p | 342,4MB\nХалқаро ташкилотлар Ўзбекистон қамоқхоналарида қийноқлар систематик эканини айтиб, Тошкент ҳукуматини бундай холатларга қарши чора кўришга чақириб келади.\nТошкентлик ота қамоқдаги ўғлини қийноққа солган терговчи жазоланишини талаб қилмоқда


АҚШда поезд тўқнашди\nАҚШнинг Коннектикут штатида шаҳар атрофидаги қишлоқларга қатновчи икки поезд тўқнашуви оқибатида 50 одам жароҳатланди.\nРасмий маълумотда айтилишича, ҳалок бўлганлар ҳақида хабарлар йўқ. Мазкур воқеа 17 май куни кечга яқин юз берган. Коннектикут штатининг Файрфилд шаҳри яқинида поезд издан чиқиб, қарама-қарши томондан келаётган поезд билан тўқнашиб кетган.\nПоездлар тўқнашуви натижасида Ню-Йорк – Бостон йўналишидаги темир йўл ҳаракати тўхтаб қолган.


Кўчмас мулкни расмийлаштириш учун зарур ҳужжатларни Ягона порталдан олинг\nЯгона интерактив давлат хизматлари портали (my2.gov.uz) да кўчмас мулкни расмийлаштириш билан боғлиқ жараёнларни осонлаштирадиган янги хизматлар ишга туширилди\nЖумладан, порталга уй-жой мулкдорлари учун қуйидаги 2 та оммабоп хизматлар жорий қилинди:\n- Тошкент шаҳри ҳудудида ўз уй-жойининг мавжудлиги / мавжуд эмаслиги тўгърисидаги гувоҳномани олиш;\n- Тошкент шаҳридаги мол-мулкка нисбатан хатлов / тақиқ борлиги тўгърисида маълумот олиш.\nҲозирча Тошкент шаҳрида истиқомат қилаётган юридик ва жисмоний шахслар ушбу хизматлардан фойдаланишлари мумкин. Бунинг учун кадастр рақамини ва манзилни ўз ичига олган шахсий кабинетда уй-жой тўгърисидаги маълумотларни тўлдириш керак. Маълумотнома олиш учун сўров киритилгач, жавоб автоматик тарзда тақдим қилинади.\nЎз уй-жойининг мавжудлиги ёки мавжуд эмаслиги тўғрисидаги маълумотномани олиш учун мурожаатчи Ягона интерактив давлат хизматлари порталидаги махсус шаклни тўлдиришлари зарур. Маълумотномани шакллантириш муддати уч иш кунини ўз ичига олади. Ушбу маълумотнома имтиёзли уй-жой олиш, ипотека кредитларини олиш ҳамда бошқа хизматлардан фойдаланганда тегишли органлар томонидан талаб қилинади.\nМулк бўйича хатлов ёки таъқиқларнинг мавжудлиги тўғрисида маълумот Тошкент шаҳар ер ресурслари ва давлат кадастри бошқармаси томонидан тақдим этилади. Маълумотлар уч иш куни мобайнида бепул тақдим этилади.


Телеграм-каналларда изоҳ қолдириш имконияти пайдо бўлади\n26 май 2022, Тошкент вақти: 01:42\nTelegram мессенжерининг асосчиси Павел Дуров яқин орада Телеграм-каналларда постларнинг остида изоҳ қолдириш имконияти пайдо бўлиши ҳақида эълон қилди. У янги функцияни ўз каналида синов режимида ишга туширган.\nЯнги функция гуруҳ чатига (суҳбатхонасига) ўхшашини қайд этган Дуров фойдаланувчилар изоҳни ёзув шаклида ҳам, овозли хабар шаклида қолдириши мумкинлигини қўшимча қилди.\nTelegram шу кунгача пост остида изоҳ қолдириб бўлмайдиган ягона ижтимоий тармоқ эди. Кўплаб блогерлар бу платформани айнан изоҳ бўлимида интернет-троллар ва ботлар хуружидан сақланиш имкониятини бергани учун бошқа платформалардан афзал кўришарди.\nTelegram мессенжери Ўзбекистонда ҳам жуда оммалашган бўлиб, ундаги каналлар орқали маълумот тарқатиш имкониятидан нафақат нодавлат ташкилотлари, оммавий ахборот воситалари ва блогерлар, балки давлат идоралари ҳам актив фойдаланадилар.


Еркин Қарақалпақстан Вести Каракалпакстана 19:58:56, 25.08.2019\nЭКСТРЕМИЗМ — НАДАНЛЫҚҚА ЖЕТЕЛЕЙДИ\nЕлимизде диний кеңпейиллик тараўында унамлы реформалар әмелге асырылмақта. Өкинишке бола, усыған қарамастан, муқаддес ислам динин нықап етип, түрли ғәрезли мақсетлерди жүзеге шығарыўға урыныў ҳәрекетлери пайда болып атырғанына көз жумып болмайды.\nТүрли ағымлар, экстремизм, терроршылықтың жеркенишли келбетин ҳәр қыйлы көринислерде көрсетип, нызамға қайшы келетуғын ҳәрекети менен жәмийеттеги турақлы жағдайға унамсыз тәсир етиўге урынбақта.\nЭкстремизмниң унамсыз ақыбетлери жәмийет турмысына қәўип салыўы ҳешкимге сыр емес. Себеби, оның мақсети адамларды динниң негизги мағанасынан алжастырып, олардың санасында динди кескин ҳәм фанатизмге сай ҳәрекетлерден ибарат етип қәлиплестиреди. Халық арасында мәмлекетлик дүзимге наразылық оятады, ҳәтте бул жолда ҳәрқыйлы урыс ҳәрекетлерин келтирип шығарады, әмелге асырылып атырған реформаларға тосқынлық етеди. Белгили бир мәмлекет яки регионда социаллық-сиясий кескинлик ҳәм турақсызлық жағдайды келтирип шығарады.\nҚабыл Абылды өлтирип, жер жүзиндеги туңғыш аяўсыз жынаятты ислегеннен тап бүгинге шекем көп суўлар ағып өтти. Өткен дәўирлер ишинде Адам Атаның перзентлериниң бир-бирине болған душпанлығы ўақыт өткен сайын жаңа атлар менен атала берди. Мәплер ҳәм мақсетлер ушын урыслар, революциялар жүз берип, қырғынларда қанлар төгилди. Өткен әсирлерде шөлкемлестирилген, адамзатқа қаратылған жынаятларда қарама-қарсы тәреплер анық еди. Бизиң әсиримизге келип бул жағдай жүдә қурамалы түс алды.\nТынышлық ҳүким сүрген қалада күтилмегенде бомба жарылады ҳәм бир пурсатта бәри күлге айланады. Ал, бул ҳәдийсе тез арада ғалаба хабар қуралларының бас темасы, және де анық айтқанда «нанына» айланады. Олардың хабарлары әдетте «Тағы бир терроршылық акт әмелге асырылды» деп басланады. Аўа, бүгин адам баласының тилинен ең көп айтылатуғын «террор», «терроризм», «терроршы» сөзлери тәкирарланбақта.\nТерроршы экстремистлик топар ағзасы дегенде, әдетте санасы зәҳәрленген, фанатизмге берилген, өзи ислейтуғын жынайый ҳәрекетине өзи жуўап бере алмайтуғын, биреўдиң жаўыз нийетин орынлайтуғын атқарыўшы кимсе деп қараў керек. Адамлардың жанына қаслық етиў, өлтириў, күш көрсетиў, халықты қорқыўға түсириў, тыныш халықты гиреўге алыў сыяқлы жағдайлар ҳәм басқа сиясий яки фанатлық мақсетлерде шөлкемлестирилген жынаятлар терроршы-экстремистлерге тән ҳәрекетлер саналады.\nҲәзирги күнге келип, экстремистлик ағымлар ҳәм террористлик топарлар өз қатарларын кеңейттириў мақсетинде ҳәр түрли усылларды қолланбақта. Атап айтқанда, олар көбинесе еле идеологиялық жақтан толық қәлиплеспеген жасларға диний билим бериў бәнесинде, алдаў жоллары менен өзлериниң диний мәмлекет қурыўға деген урыныўларын әмелге асырыўда пайдаланыўға ҳәрекет етип келмекте.\nБул қысқа ўақытта жүз беретуғын ўақыя емес. Керисинше, жыллар даўамында қәлиплесетуғын процесс. Тереңирек айтатуғын болсақ, балаңызға өз ўақтында берилмей атырған тәрбия, итибар, меҳир, сораған саўалына қайтарылмаған жуўап, көрсетилмеген руўхый көмек, уялып айтылмаған, түсиндирилмеген нәзик мәселелер, дыққатсыз қалдырылған әдепсизлик жағдайларының барлығы терроризмди — экстремистлик радикал кейпиятты келтирип шығаратуғын факторлар болып табылады. Социаллық әдилсизлик, әдепсизлик терроризм дигирманына суў қуйыўдан өзге нәрсе емес. Себеби балаңыздың сораўына Сиз бермеген жуўапты беретуғынлар, Сиз уялып түсиндирмеген нәзик мәселелерди түсиндирип бериўшилер, ўатанласыңыз кеўлинде жәмийетке қарсы ғәзеп оятатуғынлар, Сиз көрсетпеген жақсылықты көрсететуғынлар, қысқасы бос қалған кесесин қәлегени менен толтыратуғынлар мудамы табылады.\nЖоқарыда келтирилген пикирлерден сондай жуўмақ шығарыў мүмкин, экстремизм, фанатизм, терроризм тарийхый келип шығыўы ҳәм басқа тәреплери менен бир-биринен парқланса да, лекин, бирин-бири толтырып келген. Экстремизм бар екен, терроризм қәўпи ҳәм ҳүжими ҳәмме ўақыт сақланып қалады. Себеби терроризм өзиниң идеялық ҳәм идеологиялық азығын экстремизмнен алады ҳәм оған сүйенеди.\nЭкстремизм тийкарында пайда болып, терроршылық методларын қолланып атырған ислам нықабындағы түрли шөлкемлер ҳәм ҳәрекетлерге қарсы нәтийжели идеологиялық гүрес алып барыўда олардың адамзатқа жат мазмунын аңлап жетиў айрықша әҳмийетти талап етеди.\nХалқымыз, әсиресе, жасларымыз санасына қәўип салыўға урынып атырған усы ағымлардың тәсирине түсип қалмаў ушын мәнаўий қәбилетимиз жетик болыўы, ҳәр биримиз бәрҳама сергек болыўымыз, елимиз тынышлығы ҳәм халқымыз абаданлығы жолында өз үлесимизди қосыўымыз лазым.\nБаспасөз ҳәм интернет материалларынан\nҚ.РЕЙМОВ ықшамлап таярлады.\nСәне: 18.04.2019 12:00:34


Балиқчилик "Адолат" билимдонлари" беллашдилар | Ўзбекистон "Адолат" социал-демократик партияси\n18 Ноябрь, 12:08 • Андижон вилояти, Кўрик-танлов, Янгиликлар • 301 марта кўрилди • Комментариев к записи Балиқчилик “Адолат” билимдонлари” беллашдилар нет\nБалиқчи тиббиёт коллежида ўтказилган “Адолат» билимдони” кўрик танловининг ўзига хос байрам тадбирига айлангани ҳам бежиз эмас. Унда тумандаги касб-ҳунар коллежларининг энг фаол ва ташаббускор ўқувчилари иштирок этдилар.\nКонституциямиз қабул қилинганлигининг 25 йиллиги байрами арафасида ташкил этилган мазкур танловни ўтказишдан мақсад ёшларнинг ҳуқуқий ва сиёсий билимларини ошириш, Бош қонунимизга ҳурмат руҳида тарбиялаш ҳамда фаол фуқаролик позициясини янада мустаҳкамлашдан иборат. Ўз навбатида Ўзбекистон “Адолат” СДПнинг дастурий мақсад ва вазифаларини тарғиб қилиш ҳам кўзда тутилган.\nТанлов иштирокчилари таништирув, сиёсий-ҳуқуқий соҳадаги билимлар беллашуви ва уй вазифаси шартларини бажариш давомида ўзларининг сиёсий-ҳуқуқий билим ва маҳоратларини кўрсатдилар. Ҳуқуқий демократик давлатни барпо этишда ёшларнинг иштироки уларнинг чиқишларида ўз ифодасини топди.\n— Бугунги танлов биз учун ўзига хос ҳуқуқ ва маҳорат дарси бўлди,-дейди танлов иштирокчиси Ирода Тожиддинова. — Албатта, мана шундай тадбирларнинг ўтказилиши биз ёшларнинг сиёсий-ҳуқуқий билимларимизни ошириш билан бирга фаолликка бошлайди. Айниқса ўз билимларимизни синовдан ўтказиб, ўқишга, изланишга ундайди.\nҲакамлар ҳайъатининг хулосасига кўра белгиланган шартларни бажариш давомида энг юқори балл тўплаган Балиқчи тиббиёт касб-ҳунар коллежи ўқувчиси Қобилжон Маманазаров ғолибликни қўлга киритди.\nТанлов якунида ғолиблар Ўзбекистон “Адолат” СДП вилоят Кенгашининг диплом ва эсдалик совғалари билан тақдирландилар.\nБалиқчилик “Адолат” билимдонлари” беллашдилар was last modified: Ноябрь 21st, 2017 by matbuot\n« Ҳашар элга ярашар Байроғимиз — фахримиз ва ғуруримиз »